-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

1.  ลักษณะของผลิตภัณฑ์หรือบริการ

ธุรกิจของบริษัทฯและบริษัทย่อย แบ่งออกเป็น 2 สายงาน ได้แก่
สายงานธุรกิจที่ปรึกษาทางการเงินและวาณิชธนกิจ
และสายงานธุรกิจการให้บริการบริหารสินทรัพย์ด้อยคุณภาพ
โดยมีทีมงานบุคลากรที่มีประสบการณ์และความชำนาญในด้านต่างๆ ที่บริษัทฯและบริษัทย่อยให้บริการ
ได้แก่ การปรับโครงสร้างหนี้ การจัดทำแผนและบริหารแผนฟื้นฟูกิจการ การระดมเงินทุน
การปรับโครงสร้างทางการเงิน การหาพันธมิตรทางธุรกิจ การซื้อ/ขายและการควบรวมกิจการ
และการรับเป็นผู้บริหารสินทรัพย์ด้อยคุณภาพ เป็นต้น
ซึ่งบริการที่ปรึกษาทางการเงินของบริษัทฯและบริษัทย่อย
สามารถครอบคลุมถึงความต้องการของลูกค้าในทุกๆด้าน

สายงานธุรกิจที่ปรึกษาทางการเงินและวาณิชธนกิจ ดำเนินงานโดยบริษัทฯ และบริษัทย่อย AIP
สายงานธุรกิจการให้บริการบริหารสินทรัพย์ด้อยคุณภาพดำเนินงานโดยบริษัทฯ และบบส.เอแคป
โดยมีบริษัทย่อย คือ เอแคป เซอร์วิสเซส
เป็นผู้ลงทุนในทรัพย์สินที่ใช้ในการบริหารสินทรัพย์ด้อยคุณภาพ และให้เช่าแก่บริษัทฯและบริษัทย่อย

  3.1.1 ธุรกิจที่ปรึกษาทางการเงินและวาณิชธนกิจ

บริษัทฯให้บริการด้านที่ปรึกษาทางการเงินและวาณิชธนกิจ โดยมี AIP
ซึ่งเป็นบริษัทย่อยประกอบธุรกิจเป็นผู้ทำแผนและบริหารแผนฟื้นฟูกิจการภายใต้พระราชบัญญัติล้มละลาย
สำหรับงานที่อยู่ในกระบวนการของศาลล้มละลาย
ซึ่งทีมงานที่ดูแลรับผิดชอบในสายงานที่ปรึกษาทางการเงินและวาณิชธนกิจ มีจำนวนทั้งสองบริษัท รวม
15 ท่าน ประกอบด้วยผู้บริหาร 4 ท่าน เจ้าหน้าที่ระดับผู้อำนวยการอาวุโส 1 ท่าน
เจ้าหน้าที่ระดับผู้อำนวยการ 2 ท่าน เจ้าหน้าที่ระดับผู้ช่วยผู้อำนวยการ 2 ท่าน
เจ้าหน้าที่ระดับผู้จัดการ 2 ท่าน เจ้าหน้าที่ระดับพนักงานปฎิบัติการ 4 ท่าน

การให้บริการงานที่ปรึกษาทางการเงินของบริษัทฯและบริษัทย่อยมีขอบเขตงานดังนี้

-   บริการให้คำปรึกษาในการปรับโครงสร้างหนี้ และเป็นผู้จัดทำแผนและผู้บริหารแผนฟื้นฟูกิจการ
    โดยสำหรับลูกค้าที่อยู่ในกระบวนการฟื้นฟูกิจการของศาลล้มละลาย
    ซึ่งต้องอาศัยใบอนุญาตในการเป็นผู้จัดทำแผนและเป็นผู้บริหารแผนฟื้นฟูกิจการ
    จะเป็นงานในหน้าที่ของบริษัทย่อย AIP

-   บริการให้คำปรึกษาและเป็นตัวกลางในการซื้อ/ขาย หรือควบรวมกิจการ

-   บริการให้คำปรึกษาในการจัดหาแหล่งเงินทุนให้แก่กิจการและโครงการต่างๆ
    ทั้งในรูปของเงินลงทุนและเงินให้สินเชื่อ โดยการเป็นผู้จัดหาผู้ร่วมทุนในกิจการ
    และการจัดทำเอกสารการศึกษาความเป็นไปได้ของโครงการและการเสนอขอสินเชื่อ

-   บริการเป็นที่ปรึกษาทางการเงินในการออกและเสนอขายหลักทรัพย์
    การนำบริษัทเข้าจดทะเบียนในตลาดหลักทรัพย์ฯ

-   บริการให้คำปรึกษาทางการเงินในการทำรายการประเภทต่างๆ
    ของบริษัทที่จดทะเบียนในตลาดหลักทรัพย์ฯ

-   บริการให้บริการที่ปรึกษาทางการเงินอื่นๆที่เกี่ยวข้อง เช่น การสอบทานสถานะของกิจการ
    และสถานะสินทรัพย์ด้อยคุณภาพ (Due Diligence Service)
    การให้คำปรึกษาเรื่องระบบการเงินและบัญชี,
    การวิเคราะห์และรายงานสถานะเงินสดของกิจการ (Cash Monitoring),
    การประเมินมูลค่ากิจการ, การให้คำปรึกษาเรื่องปรับโครงสร้างการจัดการ,
    การศึกษาความเป็นไปได้ของโครงการ และอื่นๆ

บริษัทฯมีนโยบายจัดแบ่งงานให้แก่พนักงานทุกคนสามารถปฏิบัติงานครอบคลุมงานบริการที่ปรึกษาทุกประเภท
เนื่องจากจะเป็นประโยชน์ ดังนี้

-   เป็นการสร้างเสริมคุณภาพของพนักงานให้มีความรู้ความเชี่ยวชาญครอบคลุมทุกสาขาทางด้านการเงิน
    เพื่อให้พนักงานสามารถนำความรู้ไปใช้ประโยชน์ในการปฏิบัติงานได้อย่างเต็มที่

-   เป็นการวางโครงสร้างการปฏิบัติงานที่ให้พนักงานสามารถทำงานทดแทนกันได้
    เพื่อเป็นการป้องกันปัญหาการขาดแคลนบุคลากร

  รายละเอียดการบริการและการปฏิบัติงานด้านที่ปรึกษาทางการเงิน สามารถสรุปได้ดังนี้

1)  บริการด้านการปรับโครงสร้างหนี้ การจัดทำแผนฟื้นฟูกิจการ
    และการบริหารแผนการฟื้นฟูกิจการ

  ลักษณะของงาน สรุปได้ ดังนี้

-   การปรับโครงสร้างหนี้ (Debt Restructuring)
    บริษัทฯจะให้คำปรึกษาแนวทางการจัดโครงสร้างหนี้
    จัดทำประมาณทางการเงินและวิเคราะห์ความเป็นไปได้ของกิจการหลังปรับโครงสร้าง
    รวมทั้งเป็นตัวแทนหรือเป็นตัวกลางในการเจรจา ให้คำแนะนำ
    และร่วมกำหนดแผนการชำระหนี้ระหว่างเจ้าหนี้และลูกหนี้

-   เป็นผู้จัดทำแผนและเป็นผู้บริหารแผนฟื้นฟูกิจการ ภายใต้กรอบกฎหมายพระราชบัญญัติล้มละลาย
    งานส่วนนี้อยู่ภายใต้การดำเนินงานของ AIP ซึ่งได้รับการอนุมัติจากสำนักฟื้นฟูกิจการของลูกหนี้
    กรมบังคับคดี กระทรวงยุติธรรม
    ให้ขึ้นทะเบียนเป็นผู้ทำแผนฟื้นฟูกิจการและผู้บริหารแผนฟื้นฟูกิจการ รับอนุญาต
    ภายใต้กฎของกระทรวงยุติธรรม

-   การกำหนดระยะเวลาในการเป็นที่ปรึกษาตามสัญญาจ้าง โดยปกติมี 2 รูปแบบ
    คือแบบมีกำหนดระยะเวลา และแบบไม่มีการกำหนดระยะเวลาการทำงานตามสัญญา
    ซึ่งเหตุผลในการไม่กำหนดระยะเวลาของสัญญา
    เนื่องจากระยะเวลาที่ใช้ในการดำเนินการให้เสร็จสิ้นนั้นจะผันแปรตามเงื่อนไขและปัจจัยสภาพแวดล้อมของงาน
    เช่น ขนาดของภาระหนี้ สถานะของหนี้ สภาพความซับซ้อนของโครงสร้างหนี้
    จำนวนและประเภทของเจ้าหนี้ และสถานะกิจการของลูกหนี้ เป็นต้น อย่างไรก็ตาม
    ในกรณีที่จำเป็นต้องมีการกำหนดระยะเวลา บริษัทฯ
    จะพิจารณาโดยประเมินจากปัจจัยต่างๆตามที่ได้ระบุข้างต้น

-   การจัดเก็บค่าธรรมเนียมการบริการ จะจัดแบ่งออกเป็น 2 ส่วน ได้แก่

  1. ค่าธรรมเนียมรายเดือน (Retainer fee)
  ซึ่งจะประเมินจากศักยภาพในการในการสร้างกระแสเงินสดของลูกค้า
  และใช้เกณฑ์การประมาณการเวลาและบุคลากรที่จะต้องใช้ในการปฏิบัติงาน
  ซึ่งค่าธรรมเนียมรายเดือนอาจจะมีการกำหนดระยะเวลาที่แน่นอนที่บริษัทฯ
  สามารถเก็บจากลูกค้าได้ หรืออาจเป็นการจัดเก็บไปเรื่อยๆ ในทุกๆเดือน
  จนกว่าจะสิ้นสุดการปฏิบัติงาน ส่วนใหญ่มีระยะเวลาประมาณ 6-12 เดือน
  นอกจากนี้ยังกำหนดโดยพิจารณาจากปัจจัยด้านการแข่งขันด้วย และ

  2. ค่าธรรมเนียมเมื่องานสำเร็จ (Success Fee)
  ซึ่งบางกรณีจะกำหนดเป็นร้อยละของมูลค่าโครงการของงานที่ดำเนินการ
  หรือในบางกรณีบริษัทฯจะกำหนดเป็นจำนวนเงิน โดยพิจารณาจากมูลค่าโครงการ

-   สัญญาจ้างที่ปรึกษาของบริษัทฯ มีการระบุเหตุแห่งการยกเลิกการจ้างระหว่างการปฏิบัติงาน
    รวมทั้งการกำหนดระยะเวลาการแจ้งล่วงหน้า และสิทธิการรับค่าธรรมเนียมของบริษัทฯ
    ภายหลังจากการยกเลิกสัญญาจ้าง ซึ่งจะสามารถปกป้องสิทธิและความเสี่ยงของบริษัทฯ
    ในการขอรับชำระค่าธรรมเนียมซึ่งเป็นผลจากการปฏิบัติงาน

-   ขอบเขตงานด้านที่ปรึกษาการเงินด้านการปรับโครงสร้างหนี้ และการทำแผนฟื้นฟูกิจการ
    สามารถสรุปได้ดังนี้

    -   ประเมินสภาพปัญหาเบื้องต้น เพื่อกำหนดกรอบการทำงาน
        การควบคุมและตรวจสอบให้เหมาะสมและชัดเจน

    -   วิเคราะห์โครงสร้างของหนี้สิน เพื่อกำหนดสถานภาพของเจ้าหนี้แต่ละราย
        ทั้งทางกฎหมายและทางพาณิชย์

    -   สอบทานข้อมูลทางบัญชีและธุรกิจ เพื่อให้ทราบถึงสถานภาพทางการเงินที่แท้จริง (Due
        Diligence)

    -   ประเมินมูลค่าธุรกิจ ให้ความช่วยเหลือจัดทำประมาณการทางการเงิน
        และประมาณความสามารถในการชำระหนี้

    -   ประมวลข้อมูล ข้อเท็จจริง และผลการวิเคราะห์
        เพื่อช่วยกำหนดทางเลือกในการปรับปรุงโครงสร้างทางการเงิน โครงสร้างธุรกิจ
        ตลอดจนขั้นตอนการดำเนินธุรกิจ

    -   ให้ความช่วยเหลือในการเป็นตัวกลางในการเจรจาระหว่างเจ้าหนี้และลูกหนี้
        ถึงเหตุผลและแนวทางในการปรับโครงสร้างหนี้ที่เหมาะสม

    -   ให้ความช่วยเหลือจัดทำแผนปรับปรุงโครงสร้างทางการเงิน ปรับปรุงโครงสร้างธุรกิจ
        ตลอดจนปรับปรุงการดำเนินธุรกิจ

    -   ให้คำปรึกษาและจัดทำรายการข้อสนเทศ
        เอกสารแผนการปรับโครงสร้างหนี้และการฟื้นฟูกิจการ หรือเอกสารตามความเหมาะสม
        รวมทั้งเอกสารประกอบอื่นใดที่จำเป็นเพื่อเสนอต่อเจ้าหนี้ และผู้ที่เกี่ยวข้อง
        เพื่อใช้ประกอบการพิจารณาเพื่ออนุมัติแผน

    -   ประสานงานกับผู้ประเมินราคาทรัพย์สิน

-   สำหรับงานด้านการบริหารแผนฟื้นฟูกิจการ มีขอบเขตการดำเนินงานโดยสรุปดังนี้

    -   อำนวยความสะดวกและดำเนินธุรกรรมตามที่ระบุไว้ในแผน

    -   ดำเนินการลดทุนหรือเพิ่มทุนของลูกค้าตลอดจนดำเนินการตามที่ระบุไว้ในแผน

    -   การจำหน่ายทรัพย์สินที่ไม่จำเป็นในการประกอบธุรกิจตามที่ระบุไว้ในแผน

    -   การรวบรวมทรัพย์สินและการดำเนินการใช้สิทธิเรียกร้องในทางคดี

    -   ชำระเงินให้แก่เจ้าหนี้ตามที่กำหนดไว้ในแผน
        รวมทั้งการใช้สิทธิหักกลบลบหนี้กับเจ้าหนี้ที่มีค้างอยู่กับลูกค้า

    -   ร้องขอต่อศาลเพื่อแก้ไขเปลี่ยนแปลงข้อบังคับหรือหนังสือบริคณห์สนธิของลูกค้า
        หรือตราสารจัดตั้งบริษัทของลูกค้า ตามแนวทางที่กำหนดไว้ในแผน

    -   ใช้สิทธิตามกฎหมายต่าง ๆ ของผู้ถือหุ้น ยกเว้นสิทธิในการรับเงินปันผล

    -   บริหารกิจการและทรัพย์สินของลูกค้า รวมทั้ง ซื้อ ขาย จำหน่าย
        หรือจัดการโดยประการอื่นเกี่ยวกับทรัพย์สินใด ๆ ของลูกค้า
        และทั้งอาจนำทรัพย์สินของลูกค้าไปเป็นหลักประกันต่าง ๆ
        เพื่อประโยชน์ในการดำเนินธุรกิจของลูกค้า

    -   รายงานต่อศาลล้มละลายซึ่งความสำเร็จของสิ่งที่จะต้องกระทำตามแผนรวมทั้งการใช้สิทธิทางศาลในการเป็นผู้บริหารแผน
        การขอแก้ไขแผน
        และร้องขอต่อศาลล้มละลายเพื่อให้ศาลมีคำสั่งยกเลิกการฟื้นฟูกิจการของลูกค้า

    -   ติดต่อประสานงานกับหน่วยงานภาครัฐและหน่วยงานที่เกี่ยวข้อง เช่น กระทรวงพาณิชย์
        สำนักงาน กลต. ตลาดหลักทรัพย์ฯ และกรมที่ดิน เป็นต้น

    -   ตรวจทานสัญญาต่าง ๆ ที่สำคัญของลูกค้า และเอกสารอื่นใดที่ลูกค้าต้องลงนาม

    -   จดทะเบียนสิทธิ และนิติกรรมใด ๆ ในอสังหาริมทรัพย์ของลูกค้า
        รวมทั้งการจดทะเบียนจำนอง ก่อภาระผูกพันใด ๆ เพื่อดำเนินการให้เป็นไปตามแผน
        หรือการดำเนินธุรกิจตามของลูกค้า

    -   ก่อหนี้ หรือ กู้เงินจากแหล่งเงินทุนใด ๆ ตามที่เห็นสมควร
        เพื่อนำเงินมาใช้ในการดำเนินธุรกิจ การจัดการและการหาประโยชน์แก่ลูกค้า

    -   ยื่นคำขอต่อศาล เพื่อออกจาการฟื้นฟูกิจการ
        เมื่อได้ดำเนินการตามแผนฟื้นฟูกิจการเสร็จสิ้นสมบูรณ์แล้ว

  2) บริการด้านการจัดหาแหล่งเงินทุน

  การทำหน้าที่ที่ปรึกษาในการจัดหาแหล่งเงินทุน สามารถดำเนินการได้หลายรูปแบบ
  โดยขึ้นอยู่กับปัจจัยความต้องการของลูกค้า โครงสร้างทางการเงินของกิจการ
  แนวโน้มและทิศทางของตลาดทุนในขณะนั้น
  รูปแบบในการระดมทุนที่บริษัทฯทำหน้าที่ในการให้คำปรึกษา มีดังนี้

-   ที่ปรึกษาในการยื่นขออนุญาตเพื่อออกและเสนอขายหลักทรัพย์ประเภทตราสารทุน ตราสารหนี้
    และตราสารกึ่งหนี้กึ่งทุน เช่น หุ้นสามัญ หุ้นบุริมสิทธิ หุ้นกู้ หุ้นกู้แปลงสภาพ
    และใบสำคัญแสดงสิทธิ เป็นต้น

-   ที่ปรึกษาการนำหลักทรัพย์เข้าจดทะเบียนในตลาดหลักทรัพย์

-   การหาพันธมิตรร่วมทุน

-   ที่ปรึกษาการจัดทำสินเชื่อโครงการ (Project Financing)

-   ขอบเขตหน้าที่การให้บริการที่ปรึกษาในการระดมเงินทุน สามารถสรุปได้ดังนี้

    -   สอบทานการปฏิบัติการต่างๆ ของลูกค้า
        เพื่อประโยชน์ต่อการจัดเตรียมรายงานข้อสนเทศในการเสนอขายหลักทรัพย์ (Due
        Diligence)

    -   แนะนำและให้ความช่วยเหลือในการจัดเตรียมประมาณการทางการเงิน
        และการวิเคราะห์การผันแปรของประมาณการ

    -   ให้คำปรึกษาในการกำหนดขั้นตอนและการจัดโครงสร้างผู้ถือหุ้น
        และการจัดทำตารางเวลา

    -   ให้คำปรึกษาในเรื่องการกำหนดการประเมินมูลค่า Net Asset Value, Discounted
        Cash Flow, P/E Ratio, EBITDA TIME
        และสัดส่วนการเสนอขายหุ้นสามัญที่เหมาะสมของลูกค้า เพื่อประโยชน์ต่อลูกค้า
        และกลุ่มผู้ถือหุ้นในการระดมทุน

    -   ให้คำปรึกษาและจัดทำรายการข้อสนเทศ (Information Memorandum)
        รวมทั้งเอกสารประกอบอื่นใดที่จำเป็น เพื่อเสนอต่อกลุ่มผู้ลงทุนที่สนใจ

    -   ให้คำปรึกษาในการพิจารณา และวิเคราะห์ข้อเสนอที่ได้รับจากผู้ลงทุนที่สนใจ

    -   ให้คำปรึกษาในการเจรจากับกลุ่มผู้ลงทุนที่สนใจเพื่อให้ได้เงื่อนไขและข้อตกลงที่เป็นประโยชน์ต่อการระดมทุนของลูกค้า
        โดยจะร่วมมือกับที่ปรึกษาต่างๆ ของลูกค้า ที่เกี่ยวข้อง อาทิ ที่ปรึกษาทางกฎหมาย ฯลฯ

    -   ช่วยเหลือที่ปรึกษาทางกฎหมายของลูกค้า
        ในการทบทวนเอกสารสำคัญของกฎหมายที่เกี่ยวข้อง อาทิ บันทึกความเข้าใจ
        (Memorandum of Understanding) สัญญาการเข้าลงทุน(Investment
        Agreement)

    -   ประสานงานกับผู้ประเมินราคาทรัพย์สิน

    -   ให้คำปรึกษาและความช่วยเหลือในการแปลงสภาพเป็นบริษัทมหาชน จำกัด

    -   ให้คำปรึกษาในการจัดเตรียมแบบแสดงรายการข้อมูล ร่างหนังสือชี้ชวน
        และคำขออนุญาตในการเสนอขายหุ้นที่ออกใหม่ต่อประชาชนทั่วไป

    -   ให้คำปรึกษาในการประเมินความเพียงพอของระบบควบคุมภายใน

3)  บริการด้านการควบรวมกิจการ

  มีลักษณะงาน ดังนี้

-   บริการให้คำปรึกษาและเป็นตัวกลางในการซื้อหรือควบรวมกิจการ (Mergers &
    Acquisitions) สำหรับกิจการทั้งที่ไม่ได้จดทะเบียนในตลาดหลักทรัพย์
    และบริษัทที่จดทะเบียนในตลาดหลักทรัพย์

-   การเข้าซื้อหลักทรัพย์เพื่อครอบงำกิจการ (Takeover)

-   ขอบเขตงานการให้บริการที่ปรึกษาด้านการซื้อ/ขาย
    และการควบรวมกิจการสามารถสรุปได้ดังนี้

    -   ประมวลข้อมูล ข้อเท็จจริง ประเมินสภาพปัญหาเบื้องต้น และวิเคราะห์กิจการ
        เพื่อช่วยกำหนดทางเลือกในการขายหุ้น กิจการ ของลูกค้า

    -   ให้ความช่วยเหลือจัดทำประมาณการทางการเงิน และประมาณมูลค่าหุ้นกิจการ

    -   ให้คำปรึกษาให้การดำเนินการเป็นไปตามข้อกำหนดต่างๆ
        ภายใต้กรอบกฎหมายและหลักเกณฑ์ที่กำหนดโดยตลาดหลักทรัพย์แห่งประเทศไทย
        (ต.ล.ท.) และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
        และหน่วยงานอื่นๆที่เกี่ยวข้อง

    -   ให้คำปรึกษาและจัดทำรายการข้อสนเทศ หรือเอกสารตามความเหมาะสม
        รวมทั้งเอกสารประกอบอื่นใดที่จำเป็นเพื่อเสนอต่อกลุ่มผู้ลงทุนที่สนใจ

    -   ให้คำปรึกษาในการพิจารณาและวิเคราะห์ข้อเสนอที่ได้รับจากผู้ลงทุนที่สนใจ

    -   ให้คำปรึกษาในการเจรจากับกลุ่มผู้ลงทุนที่สนใจเพื่อให้ได้เงื่อนไขและข้อตกลงที่เป็นประโยชน์สูงสุด
        โดยจะร่วมมือกับที่ปรึกษาต่าง ๆ ที่เกี่ยวข้อง อาทิ ที่ปรึกษาทางกฎหมาย ฯลฯ

    -   เจรจาต่อรองระหว่างผู้ซื้อและผู้ขายในการติดต่อซื้อ-ขายหุ้น กิจการ

    -   จัดเตรียมเอกสารอื่นที่จำเป็นในการซื้อ-ขายหุ้น กิจการ ตามที่จำเป็น

    -   ช่วยเหลือที่ปรึกษาทางกฎหมายของลูกค้าในการเตรียมและทบทวนเอกสารสำคัญของกฎหมายที่เกี่ยวข้อง
        อาทิ บันทึกความเข้าใจ (Memorandum of Understanding) และสัญญาซื้อขายหุ้น
        กิจการ

    -   ประสานงานกับผู้ประเมินราคาทรัพย์สิน

  4) การให้บริการที่ปรึกษาทางการเงินประเภทอื่น ๆ

  นอกจากการให้บริการงานที่ปรึกษาทางการเงินหลักตามที่ได้กล่าวข้างต้นแล้ว บริษัทฯ
  ยังให้บริการงานที่ปรึกษาทางการเงินอื่นๆ ที่เกี่ยวข้องกับสาขางานด้านการเงิน ดังนี้

-   การให้บริการการจัดทำรายงาน วิเคราะห์สถานะเงินสดของกิจการ (Cash Monitoring)

-   การประเมินมูลค่าของกิจการ (Valuation)

-   การศึกษาความเป็นไปได้ของโครงการ (Feasibility Study)

-   บริการให้คำปรึกษาเรื่องโครงสร้างการจัดการ

-   บริการที่ปรึกษาในการจัดวางระบบการเงินและการบริหารเงินภายในองค์กร

-   การให้ความเห็นที่เป็นอิสระ (Independent Opinion) ต่อรายการต่าง ๆ
    ของบริษัทมหาชนตามข้อบังคับของ ตลาดหลักทรัพย์

  งานบริการด้านการจัดหาแหล่งเงินทุน การควบรวมกิจการ
  และการให้บริการที่ปรึกษาทางการเงินอื่นๆ
  จะมีลักษณะเป็นงานที่มีกำหนดระยะเวลาค่อนข้างแน่นอน ดังนั้นการจัดทำสัญญาจ้าง
  จึงเป็นการจัดทำแบบเฉพาะเจาะจง ตามวัตถุประสงค์การว่าจ้าง อย่างไรก็ตาม
  ในการจัดทำสัญญานั้น บริษัทฯจะอิงตามเกณฑ์สัญญามาตรฐานของบริษัทฯ เป็นหลัก

  สำหรับการคิดค่าธรรมเนียมนั้น บริษัทฯมีการคิดค่าธรรมเนียมการบริการ 2 รูปแบบ
  คือการจัดเก็บค่าธรรมเนียมรายเดือน เช่น การทำ Cash Monitoring
  การจัดทำรายงานวิเคราะห์สถานะกระแสเงินสดของกิจการ เป็นต้น
  ส่วนการจัดเก็บค่าธรรมเนียมในรูปแบบที่สองได้แก่ การจัดเก็บตามความคืบหน้าของงาน
  โดยบริษัทฯและลูกค้าจะทำการกำหนดรูปแบบการส่งมอบงานในแต่ละระยะร่วมกัน
  และบริษัทฯสามารถเบิกค่าธรรมเนียมในการส่งมอบงานได้ตามที่ได้ตกลงกับบริษัทลูกค้า

  เนื่องจากในหลายกรณี
  งานให้บริการตามที่ระบุข้างต้นมักจะเป็นส่วนหนึ่งของงานที่ได้รับมอบหมายจากลูกค้า เช่น
  การจัดทำการศึกษาความเป็นไปได้ของโครงการ และการประเมินมูลค่าของกิจการ
  ก่อนการจัดหาเงินทุนในรูปแบบต่างๆ
  บริษัทฯอาจจัดให้โครงสร้างการคิดค่าธรรมเนียมบริการจากลูกค้าแยกคิดเป็นส่วนตามประเภทของงาน
  หรือสามารถปรับเปลี่ยนยืดหยุ่นได้ตามความเหมาะสม

  3.1.2 ธุรกิจในสายงานด้านการให้บริการบริหารสินทรัพย์ด้อยคุณภาพ

โดยที่บริษัทฯเห็นว่าตลาดการให้บริการบริหารสินทรัพย์ด้อยคุณภาพ หรือ หนี้ที่ไม่ก่อให้เกิดรายได้
(Non-performing Loan / NPL) เป็นตลาดขนาดใหญ่อีกตลาดหนึ่ง
ซึ่งสถาบันการเงินที่มีสินทรัพย์ด้อยคุณภาพ หรือ NPL อยู่ในงบการเงินของตน
ย่อมจะหาทางจัดการแก้ไขปัญหา แต่อาจมีข้อจำกัดด้านกำลังบุคลากรและความเชี่ยวชาญ
ประกอบกับการที่บริษัทฯได้ดำเนินงานด้านที่ปรึกษาในการปรับโครงสร้างหนี้จนประสบความสำเร็จ
ได้รับการยอมรับทั้งจากเจ้าหนี้และลูกหนี้ และมีความเป็นอิสระ คือ
ไม่ได้เป็นบริษัทในเครือของสถาบันการเงินใด บริษัทฯจึงตัดสินใจขยายสายงานธุรกิจของบริษัทฯ
เข้าสู่ธุรกิจการรับบริหารสินทรัพย์ด้อยคุณภาพ
โดยมุ่งเสนอตัวเข้าเป็นผู้ให้บริการในการเจรจาและจัดเก็บหนี้ที่ไม่ก่อให้เกิดรายของสถาบันการเงินและองค์กรบริหารสินทรัพย์ด้อยคุณภาพต่างๆ
ซึ่งรวมถึงงานด้านการดำเนินคดีฟ้องร้องเพื่อติดตามการชำระหนี้
และการบริหารจัดการขายสินทรัพย์หลักประกันอื่นๆ
ที่ได้รับมาจากการโอนทรัพย์ของลูกหนี้เพื่อการชำระหนี้หรือจากการยึดทรัพย์หลักประกัน
บริษัทฯเชื่อว่ารายได้จากสายงานธุรกิจนี้
จะช่วยทำให้รายได้ของบริษัทฯซึ่งเดิมมีความผันแปรจากค่าธรรมเนียมเมื่องานสำเร็จ (Success
Fee) จากธุรกิจการปรับโครงสร้างหนี้มีความสม่ำเสมอมากยิ่งขึ้น
ทั้งนี้ขอบเขตของงานด้านการบริหารสินทรัพย์ด้อยคุณภาพพอสรุปได้ดังนี้

-   การจัดทำหนังสือบอกกล่าวการรับมอบอำนาจในการดำเนินงานแทนเจ้าหนี้
    และการจัดทำหนังสือเชิญลูกหนี้มาเจรจาเพื่อแก้ไขปัญหาหนี้

-   เป็นตัวแทนเจ้าหนี้ ในการเจรจากับลูกหนี้ เพื่อหาข้อสรุปและกำหนดแนวทางการชำระหนี้
    ภายใต้หลักเกณฑ์ วิธีการ
    และกระบวนการปรับปรุงโครงสร้างหนี้ตามนโยบายและมาตรการที่ได้รับมอบหมายจากเจ้าหนี้

-   การศึกษาข้อมูลลูกหนี้ในแฟ้มเอกสารสินเชื่อ (Credit File)

-   การประเมินและทบทวนราคาประเมินหลักประกัน

-   การตรวจสอบข้อมูลในแฟ้มเอกสารกฎหมาย (Legal File) ทั้งในส่วนของหลักประกัน
    และความถูกต้องของเอกสารกฎหมาย

-   การนำเสนอแผนการปรับปรุงโครงสร้างหนี้ หรือแผนการชำระหนี้
    ตลอดจนเงื่อนไขต่างๆต่อเจ้าหนี้

-   การสอบทานสถานะทรัพย์สินและหนี้สิน (Due Diligence) ของลูกหนี้
    เพื่อยืนยันความถูกต้องของข้อมูลที่นำเสนอ

-   การดำเนินการด้านนิติกรรมสัญญาต่างๆ

-   การติดตามและเรียกเก็บหนี้ ตามเงื่อนไขในสัญญาปรับปรุงโครงสร้างหนี้

-   การติดตามทวงถามในกรณีที่ลูกหนี้ผิดนัดชำระหนี้

-   การปิดบัญชีลูกหนี้

-   การดำเนินคดี และบังคับยึดทรัพย์หลักประกัน รวมทั้งการขายทอดตลาดทรัพย์

-   การดำเนินการเกี่ยวกับลูกหนี้ที่อยู่ระหว่างการฟื้นฟูกิจการ
    และ/หรือกระบวนการภายใต้ศาลล้มละลาย

-   การบริหารจัดการทรัพย์สินรอการขาย

-   การจัดทำรายงานต่างๆตามที่เจ้าหนี้ร้องขอ

-   การจัดทำระบบฐานข้อมูลลูกหนี้รายตัว ข้อมูลหลักประกัน เงื่อนไขการปรับปรุงโครงสร้างหนี้
    การตัดชำระหนี้ รวมทั้งฐานข้อมูลอื่นๆ ซึ่งจำเป็นในการบริหารสินทรัพย์และการกำกับดูแล
    รวมทั้งปรับปรุงฐานข้อมูลให้เป็นปัจจุบัน

ในส่วนของงานบริหารสินทรัพย์ด้อยคุณภาพที่บริษัทฯได้ดำเนินการต่อเนื่องมาตั้งแต่ปลายปี 2547
ได้แก่ การรับจ้างบริหารสินทรัพย์ด้อยคุณภาพให้กับบริษัท บริหารสินทรัพย์สุขุมวิท จำกัด (SAM)
ที่รับโอนมาจากบบส.เพชรบุรี ซึ่งมีลักษณะของสินทรัพย์ด้อยคุณภาพดังนี้

-   มีภาระหนี้ตามบัญชีต่ำกว่า 20 ล้านบาทต่อราย และส่วนใหญ่เกินกว่าร้อยละ 90%
    เป็นลูกหนี้ที่มีภาระหนี้ตามบัญชีต่ำกว่า 5 ล้านบาท

-   ส่วนใหญ่เป็นเงินกู้ประเภทเพื่อการพาณิชย์ เพื่อที่อยู่อาศัย สินเชื่ออุปโภคบริโภค
    และบางส่วนเพื่อการเกษตรและอื่นๆ

-   จำนวนลูกหนี้รวมประมาณ 32,000 ราย ส่วนใหญ่เป็นบุคคลธรรมดา
    กระจายตัวอยู่ตามภูมิภาคต่างๆทั่วประเทศ โดยส่วนใหญ่อยู่ในเขตกรุงเทพ/ปริมณฑล
    และภาคกลาง

-   มูลหนี้ตามบัญชีประมาณ 33,000 ล้านบาท

ลักษณะของสัญญาว่าจ้างดังกล่าว มีข้อตกลงดังต่อไปนี้

1.  สัญญาว่าจ้างมีกำหนดระยะเวลาในการดำเนินงานเป็นเวลา 3 ปี กล่าวคือ ตั้งแต่วันที่ 9
    กรกฎาคม 2547 ถึงวันที่ 8 กรกฎาคม 2550 โดยคู่สัญญาสามารถตกลงกันในระหว่าง 7
    เดือน ก่อนวันครบกำหนดระยะเวลาดังกล่าว เพื่อจะต่อสัญญาไปได้อีกเป็นเวลา 1 ปี

2.  บริษัทฯ จะได้รับค่าธรรมเนียมจากการบริหารสินทรัพย์ด้อยคุณภาพจาก SAM เป็น 3 ส่วน คือ

    1.  Cash Collection Fee
        เป็นค่าธรรมเนียมที่คิดจากสัดส่วนร้อยละของเงินที่ได้รับจากลูกหนี้ และ/หรือ
        จากการขายหลักประกัน
        ซึ่งค่าบริการส่วนที่จะได้รับกรณีลูกหนี้ตกลงปรับโครงสร้างหนี้และผ่อนชำระนั้น ในช่วง 6
        เดือนแรกนับจากวันที่ลูกหนี้ได้เริ่มผ่อนชำระ SAM จะจ่ายให้บริษัทฯส่วนหนึ่ง
        ของส่วนแบ่งตามสัญญา หากลูกหนี้ยังคงชำระต่อเนื่อง เมื่อเกิน 6 เดือนแรก ในเดือนที่
        7 บริษัทฯจะได้รับค่าบริการในเดือนถัดไป 100% ตามส่วนแบ่งของสัญญา
        บวกกับส่วนที่เหลือของค่าบริการใน 6 เดือนแรกที่ SAM ได้หักสำรองไว้
        แต่ถ้าเป็นกรณีลูกหนี้จ่ายชำระครั้งเดียวเพื่อปิดสัญญา ทาง SAM จะจ่ายให้บริษัทฯครบ
        100% โดยไม่หักสำรอง ซึ่งค่าธรรมเนียมในส่วนนี้บริษัทฯจะเรียกเก็บจาก SAM
        ทุกไตรมาส

    2.  ค่าใช้จ่ายในการดำเนินงาน (Base Fee) เช่น ค่าจ้างบุคคลากร ค่าใช้จ่ายสำนักงาน
        เป็นต้น บริษัทฯจะเป็นผู้ออกค่าใช้จ่ายล่วงหน้าไปก่อน
        โดยที่บริษัทฯสามารถเบิกคืนได้ตามค่าใช้จ่ายที่เกิดขึ้นจริง
        แต่ไม่เกินกว่างบประมาณค่าใช้จ่ายประจำปีที่ได้รับอนุมัติ โดยเบิกคืนทุกเดือน

    3.  รายได้จากการชดเชยค่าใช้จ่ายบุคคลที่ 3 (Third Party Servicing Expense)
        นั้น
        เป็นรายได้ที่เกิดจากการที่บริษัทฯทดรองจ่ายเงินแทนให้กับบริษัทผู้ว่าจ้างสำหรับค่าใช้จ่ายที่เกี่ยวกับการดำเนินคดีต่างๆ
        ค่าประเมินทรัพย์สิน ค่าเบี้ยประกันภัย ค่าที่ปรึกษาทางกฎหมาย
        ซึ่งบริษัทฯจะเรียกชำระคืนจากผู้ว่าจ้างทุกสิ้นเดือน

3.  ผู้ว่าจ้างสามารถเลิกสัญญาก่อนกำหนดได้ทุกเมื่อ โดยต้องบอกกล่าวล่วงหน้าไม่น้อยกว่า 180
    วัน

การขยายสายงานธุรกิจเข้าเป็นผู้บริหารสินทรัพย์ด้อยคุณภาพ
ทำให้บริษัทฯต้องมีการเช่าพื้นที่สำนักงานเพิ่มขึ้นอีกประมาณ 2,000 ตารางเมตร
และจัดตั้งเป็นสำนักงานสาขา ณ อาคารเมืองไทยภัทร มีการรับพนักงานเพิ่มเติมอีกกว่า 100 คน
ไม่รวมลูกจ้างชั่วคราว
รวมทั้งได้ทำการลงทุนจัดซื้อคอมพิวเตอร์และระบบซอร์ฟแวร์คอมพิวเตอร์ควบคุมการบริหารจัดการสินทรัพย์ด้อยคุณภาพ
โดยจัดซื้อระบบ Silverlake Banking System (SIBS)นอกจากระบบหลักที่บริษัทซื้อมาจากทาง
Silverlake แล้ว บริษัทฯ
ยังดำเนินการพัฒนาโปรแกรมย่อยเพื่อใช้อำนวยความสะดวกแก่เจ้าหน้าที่ของบริษัทฯ
ในหน่วยงานต่างๆ โปรแกรมย่อยรอบ ๆ นี้จะมีการเชื่อมโยงข้อมูลกับระบบ SIBS
ซึ่งช่วยให้การบริหารจัดการสินทรัพย์ด้อยคุณภาพมีประสิทธิภาพและการประเมินผลครอบคลุมทุกเนื้องานมากยิ่งขึ้น
ทั้งนี้บริษัทฯได้ดำเนินการจดลิขสิทธิ์โปรแกรมย่อยต่างๆ ไว้เป็นของบริษัทฯด้วย
ซึ่งบริษัทฯได้ให้บริษัทย่อย คือ บริษัท เอแคป เซอร์วิสเซส จำกัด
เป็นผู้ลงทุนในทรัพย์สินและให้เช่าแก่บริษัทฯ โดยบริษัทฯได้จัดตั้งศูนย์บริการต่างจังหวัดอีก 5 แห่ง
ตามภูมิภาคต่างๆ ทั่วประเทศ ได้แก่ เชียงใหม่ นครสวรรค์ ขอนแก่น สุราษฎร์ธานี หาดใหญ่
เพื่อให้บริการและอำนวยความสะดวกต่อลูกหนี้ โดยในแต่ละศูนย์จะมีเจ้าหน้าที่ประจำศูนย์ 2 ท่าน
คอยทำหน้าที่ติดต่อประสานงานกับลูกหนี้ที่มีความประสงค์จะขอชำระหนี้
แต่ไม่มีความสะดวกในการเข้ามาติดต่อโดยตรงที่สำนักงานใหญ่ในกรุงเทพฯ
ซึ่งเจ้าหน้าที่ประจำศูนย์แต่ละท่านจะเป็นผู้เจรจาเงื่อนไขต่างๆ
ในการชำระหนี้ของลูกหนี้ให้เป็นไปตามหลักเกณฑ์ และนำผลสรุปรายงานต่อ Asset Manager
ที่สำนักงานใหญ่เพื่อทำการขออนุมัติต่อคณะทำงานต่อไป
โดยเจ้าหน้าที่ประจำศูนย์แต่ละแห่งจะไม่มีอำนาจโดยตรงในการตัดสินใจในการอนุมัติรายการใดๆ
ของลูกหนี้ นอกจากนี้บริษัทฯได้ทำข้อตกลงว่าจ้างสำนักงานทนายความซึ่งมีเครือข่ายทั่วประเทศ
และเป็นผู้ที่เข้าร่วมเสนองานกับบริษัทฯให้แก่ SAM ด้วยกัน (Consortium)
เพื่อการดำเนินคดีตามเขตจังหวัดต่างๆ
โดยให้ค่าตอบแทนเป็นส่วนแบ่งคิดเป็นร้อยละจากค่าธรรมเนียม (Cash Collection Fee)
ที่บริษัทฯได้รับ โดยมีกำหนดชำระรายปี

บริษัทฯได้วางโครงสร้างการให้บริการบริหารสินทรัพย์ด้อยคุณภาพของ SAM
ออกเป็นสองฝ่ายงานหลักคือฝ่ายงานบริหารสินทรัพย์ และฝ่ายปฏิบัติการ
โดยทั้งสองฝ่ายงานมีการจัดแบ่งแยกเป็นหน่วยงานย่อย ได้แก่ หน่วยงานบริหารหนี้
หน่วยงานบริหารทรัพย์สินรอการขาย หน่วยงานบริหารงานคดี หน่วยงานประเมินราคา
หน่วยงานด้านบัญชีและการเงิน หน่วยงานด้านนิติกรรมสัญญา หน่วยงานเทคโนโลยีสารสนเทศ
หน่วยบริหารงานบุคลากรและธุรการ และหน่วยงานการควบคุมและตรวจสอบภายใน เป็นต้น
โดยมีผู้บริหารและเจ้าหน้าที่ที่มีความเชี่ยวชาญและมีประสบการณ์ในการบริหารและติดตามหนี้มาเป็นทีมงานของบริษัทฯในช่วงเริ่มต้นสัญญา
กว่า 190 คน โครงสร้างดังกล่าว
จะทำให้บริษัทฯสามารถดำเนินการเรียกเก็บหนี้ได้ตามกำหนดระยะเวลาในสัญญาว่าจ้าง
และเป็นโครงสร้างที่ทำให้สามารถดำเนินงานได้อย่างมีประสิทธิภาพ
และมีความโปร่งใสสามารถตรวจสอบได้
ทั้งนี้บุคลากรในส่วนนี้จะปฏิบัติงานเฉพาะงานให้บริการบริหารสินทรัพย์ด้อยคุณภาพของ SAM เท่านั้น

งานบริหารสินทรัพย์ด้อยคุณภาพของ SAM บริษัทฯได้ดำเนินงานการโดยยึดถือข้อมูล Portfolio
ลูกหนี้ที่ SAM จัดส่งให้ ACAP
และทำการประเมินข้อมูลของลูกหนี้บนพื้นฐานของประสบการณ์ในการปรับปรุงโครงสร้างหนี้
และข้อเท็จจริงที่เกิดขึ้นในธุรกิจการปรับโครงสร้างหนี้ โดยมีการจัดแบ่งกลุ่มลูกหนี้ตามจำนวนหนี้
ออกเป็นกลุ่มๆ จำนวน 4 กลุ่ม ได้แก่

กลุ่มที่ 1 ลูกหนี้ที่มีจำนวนหนี้มากกว่า 10 ล้านบาท

กลุ่มที่ 2 ลูกหนี้ที่มีจำนวนหนี้ระหว่าง 5-10 ล้านบาท

กลุ่มที่ 3 ลูกหนี้ที่มีจำนวนหนี้ระหว่าง 1-5 ล้านบาท

กลุ่มที่ 4 ลูกหนี้ที่มีจำนวนหนี้ต่ำกว่า 1 ล้านบาท

ทั้งนี้การให้บริการงานบริหารสินทรัพย์ด้อยคุณภาพส่วนหนึ่งของบริษัท บริหารสินทรัพย์สุขุมวิท จำกัด
(SAM)นับตั้งแต่ได้เริ่มดำเนินงานในโครงการดังกล่าว จนถึงวันที่ 31 ธันวาคม 2549
มีลูกหนี้ได้รับการอนุมัติข้อเสนอปรับโครงสร้างหนี้ไปแล้ว จำนวนประมาณ 7,314 ราย
มีภาระหนี้ตามบัญชีรวมกว่า 12,800 ล้านบาท
โดยมียอดชำระหนี้ที่ปรับปรุงโครงสร้างหนี้แล้วรวมกว่า 9,110 ล้านบาท
สามารถเรียกเก็บเงินสดตามกระบวนการปรับปรุงโครงสร้างหนี้ปกติได้แล้วกว่า 6,340 ล้านบาท
นอกจากนี้ยังมีส่วนของเงินที่ได้รับจากการขายทรัพย์สินทอดตลาดอีกจำนวนกว่า 770 ล้านบาท
ได้รับเงินจากกรมบังคับคดีแล้วกว่า 370 ล้านบาท
และอยู่ระหว่างการรอรับชำระจากกรมบังคับคดีอีกกว่า 400 ล้านบาท
ทำให้ยอดรับชำระหนี้คืนรวมแล้วทั้งสิ้นคิดเป็นจำนวนกว่า 6,710 ล้านบาท แต่อย่างไรก็ตาม
จากการหารือร่วมกันระหว่างบริษัทฯและ SAM
บริษัทฯคาดว่าจะยุติการรับจ้างเป็นผู้บริหารสินทรัพย์ด้อยคุณภาพของ SAM ในวันที่ 31 มกราคม
2550
ซึ่งสอดคล้องกับแผนงานด้านบุคลากรที่จะโยกย้ายพนักงานของบริษัทฯในส่วนนี้ไปรองรับงานบริหารสินทรัพย์ด้อยคุณภาพพอร์ตอื่นต่อไป

ในปี 2549 ที่ผ่านมาธนาคารสแตนดาร์ด แบงค์ เอเชีย ลิมิเต็ด.
(ซึ่งเป็นบริษัทในเครือของธนาคารสแตนดาร์ด แบงค์และธนาคารสแตนดาร์ดแบงค์เป็นผู้ถือหุ้นบริษัทฯ
ในสัดส่วนร้อยละ 5 โดยเป็นบริษัทที่เกี่ยวข้องกัน เนื่องจากมีกรรมการร่วมกันคือ นายเดวิด เฟลด์)
ได้ให้การสนับสนุนทางการเงินแก่บริษัทย่อย คือ บบส.เอแคป จำนวนเงินรวมทั้งหมด 20.5
ล้านเหรียญสหรัฐ (ประมาณ 758.5 ล้านบาท) เพื่อวัตถุประสงค์ในการให้บบส.เอแคป
ใช้ในการซื้อสินทรัพย์ด้อยคุณภาพมาบริหาร โดยมีเงื่อนไขในการให้การสนับสนุนวงเงินดังนี้

-   ในการจ่ายชำระคืนเงินต้นของลูกหนี้แต่ละราย
    จะจ่ายชำระทุกไตรมาสในสกุลเงินดอลลาร์สหรัฐฯ
    โดยจ่ายตามจำนวนเงินที่เรียกเก็บได้จากสินทรัพย์ด้อยคุณภาพนั้นๆ

-   ผลตอบแทนของเงินกู้ยืม คำนวณในอัตราร้อยละ 90
    ของจำนวนเงินส่วนเกินจากการจ่ายชำระคืนเงินต้นในแต่ละไตรมาส
    ที่เรียกเก็บได้จากสินทรัพย์ด้อยคุณภาพ หลังหักค่าใช้จ่ายทางตรง เช่น ค่าธรรมเนียมศาล
    ค่าประเมินสินทรัพย์ ค่าใช้จ่ายขายทอดตลาด ภาษีธุรกิจเฉพาะและค่าใช้จ่ายอื่นๆ ที่เกี่ยวข้อง
    โดยต้องเป็นค่าใช้จ่ายที่ได้รับความเห็นชอบจากผู้ให้กู้

-   กรณีจำนวนเงินที่เรียกเก็บได้จากสินทรัพย์ด้อยคุณภาพต่ำกว่าค่าใช้จ่ายที่เกิดขึ้น
    จากการสรุปผลของไตรมาส สามารถนำมาหักกับส่วนเกินที่เกิดขึ้นในไตรมาสถัดไปได้

-   สัญญามีกำหนด 3 ปี เมื่อสิ้นสุดสัญญาบบส.เอแคป
    จะต้องจ่ายชำระคืนเงินต้นคงเหลือให้กับธนาคารสแตนดาร์ด แบงค์ เอเชีย ลิมิเต็ด
    (เป็นบริษัทในเครือของธนาคารสแตนดาร์ดแบงค์) ทั้งนี้สามารถขยายเวลาออกไปได้
    โดยต้องตกลงยินยอมทั้งสองฝ่าย

ซึ่งต่อมาบบส.เอแคป ได้นำเงินสนับสนุนสินเชื่อดังกล่าว ไปประมูลสินทรัพย์ด้อยคุณภาพพอร์ตที่ 1
พอร์ตที่ 2 และ พอร์ตที่ 3 จากสถาบันการเงินแห่งหนึ่ง โดยสินทรัพย์ด้อยคุณภาพพอร์ตที่ 1
มีมูลหนี้ประมาณ 289 ล้านบาท และ พอร์ตที่ 2 มีมูลหนี้ประมาณ 364 ล้านบาท ซึ่งบบส.เอแคป
เป็นผู้บริหารสินทรัพย์ด้อยคุณภาพดังกล่าวเอง ส่วนพอร์ตที่ 3 ที่มีมูลหนี้ประมาณ 3,500 ล้านบาท
ได้จ้างให้บริษัทฯเป็นผู้บริหาร นอกเหนือจากที่บริษัทฯรับจ้างบริหารสินทรัพย์ด้อยคุณภาพพอร์ตที่ 4
มูลหนี้ประมาณ 3,200 ล้านบาท ให้กับบริษัท บริหารสินทรัพย์ สตาร์ จำกัด ด้วย
โดยสินทรัพย์ในแต่ละพอร์ต ดังกล่าวมีลักษณะโดยสังเขป ดังนี้

+------+------+--------+--------+-------------------------+---------+
| ก    | มูลหนี้ | เจ้าของ | ผู้บริหาร | ลักษณะของสินทรัพย์ด้อยคุณภาพ  | ข้อตกลง  |
| องสิน |      | Port   | Port   |                         | ที่ส      |
| ทรัพย์ | (ล้าน | สิน     | สิน     |                         | ำคัญในสัญ |
|      | บาท) | ทรัพย์ด้อ | ทรัพย์ด้อ |                         | ญาว่าจ้าง |
|      |      | ยคุณภาพ | ยคุณภาพ |                         |         |
+------+------+--------+--------+-------------------------+---------+
| พ    | 289  | บบส    | บบส    | -   ลูกหนี้เป็นนิติบุคคลรายใหญ่ | ไม่มีเนื่อง |
| อร์ตที่ |      | .เอแคป | .เอแคป |     เป็นหนี้ที่เ             | จากบริหา |
| 1    |      |        |        | กิดจากการกู้ยืมเพื่อดำเนินธุรกิจ | รงานเอง |
|      |      |        |        |     จำนวนลูกหนี้รวม 3 ราย  |         |
+------+------+--------+--------+-------------------------+---------+
| พ    | 364  | บบส    | บบส    | -   ลูกหนี้เป็นนิติบุคคลรายใหญ่ | ไม่มีเนื่อง |
| อร์ตที่ |      | .เอแคป | .เอแคป |     เป็นหนี้ที่เ             | จากบริหา |
| 2    |      |        |        | กิดจากการกู้ยืมเพื่อดำเนินธุรกิจ | รงานเอง |
|      |      |        |        |     จำนวนลูกหนี้รวม 2 ราย  |         |
+------+------+--------+--------+-------------------------+---------+
| พ    | 3    | บบส    | บมจ    | - ระยะเวลาการบริหาร 3 ปี  | หมายเหตุ |
| อร์ตที่ | ,500 | .เอแคป | .เอแคป | ตั้งแต่วันที่ 15 สิงหาคม 2549  | 1       |
| 3    |      |        |        | ถึงวันที่ 15 สิงหาคม 2552    |         |
|      |      |        | แอ๊ด    |                         |         |
|      |      |        | ไวเซอรี่ | - ส่วนใหญ่เป็นลูกหนี้รายย่อย   |         |
|      |      |        |        | จำนวนลูกหนี้และม           |         |
|      |      |        |        | ูลหนี้ยังไม่สามารถสรุปได้แน่นอน |         |
|      |      |        |        | เนื่องจากลูกหนี้บางรายยังประส |         |
|      |      |        |        | บปัญหาเอกสารประกอบการกู้ยืม |         |
|      |      |        |        | เช่น รายงานทางคดี         |         |
|      |      |        |        | สัญญาเงินกู้ สัญญาจำนอง      |         |
|      |      |        |        | หลักประกันบางส่วน เป็นต้น    |         |
+------+------+--------+--------+-------------------------+---------+
| พ    | 3    | บจ.    | บมจ    | - ระยะเวลาการบริหาร 3 ปี  | หมายเหตุ |
| อร์ตที่ | ,200 | บริหาร  | .เอแคป | ตั้งแต่วันที่ 1 กุมภาพันธ์ 2549  | 2       |
| 4    |      | สินทรัพย์ |        | ถึงวันที่ 1 กุมภาพันธ์ 2552    |         |
|      |      | สตาร์   | แอ๊ด    |                         |         |
|      |      |        | ไวเซอรี่ | - จำนวนลูกหนี้รวม 449 ราย  |         |
|      |      |        |        |                         |         |
|      |      |        |        | -                       |         |
|      |      |        |        | ส่วนใ                    |         |
|      |      |        |        | หญ่เป็นลูกหนี้เงินกู้เพื่อที่อยู่อาศัย |         |
|      |      |        |        | (Housing Loan)          |         |
|      |      |        |        | แล                      |         |
|      |      |        |        | ะลูกหนี้ประกอบธุรกิจขนาดกลาง |         |
|      |      |        |        | (SME)                   |         |
+------+------+--------+--------+-------------------------+---------+

หมายเหตุ 1. ลักษณะของสัญญาว่าจ้างมีข้อตกลง ดังต่อไปนี้

1.  สัญญาว่าจ้างบริหารสินทรัพย์กับบบส.เอแคป มีกำหนดระยะเวลาในการดำเนินงานเป็นเวลา 3
    ปี

  1.2 บริษัทฯ จะได้รับค่าธรรมเนียมจากการบริหารสินทรัพย์ด้อยคุณภาพจากทั้งบบส.เอแคป
  และบบส.สตาร์ คือ

1.  Incentive Fee ซึ่งก็คือ Cash Collection Fee ที่บริษัทฯได้รับจาก SAM คือ
    เป็นค่าธรรมเนียมที่คิดจากสัดส่วนร้อยละของเงินที่เรียกเก็บได้จากลูกหนี้ และ/หรือ
    จากการขายหลักประกัน ภายหลังจากหักค่าใช้จ่ายที่เกี่ยวข้องกับลูกหนี้ ที่เกิดขึ้นทั้งหมดแล้ว
    เช่น Base Fee ค่าใช้จ่ายเกี่ยวกับกฎหมาย เป็นต้น ซึ่งจะยังไม่ได้รับเต็มจำนวน
    แต่จะทยอยรับรู้รายได้ส่วนนี้เป็นสัดส่วนตามจำนวนหนี้ที่เรียกเก็บได้
    โดยส่วนที่ยังไม่ได้รับรู้จะถูกรับรู้ในไตรมาสถัดไป
    และจะได้รับรู้เต็มจำนวนเมื่อบริษัทฯสามารถเรียกเก็บเงินจากลูกหนี้ได้ตั้งแต่ 900 ล้านบาท

2.  Upfront Servicing Fee ซึ่งมีลักษณะเหมือน Base Fee
    เป็นค่าเตรียมการสำหรับดำเนินงานช่วงแรก เช่น ค่าจ้างบุคคลากร ค่าใช้จ่ายสำนักงาน
    เป็นต้น โดยบริษัทฯ จะได้รับเป็นจำนวนเงินที่แน่นอนตายตัวตามที่ระบุในสัญญา
    โดยเบิกจ่ายทุกเดือน

3.  รายได้จากการชดเชยค่าใช้จ่ายบุคคลที่ 3 (Third Party Servicing Expense) นั้น
    เป็นรายได้ที่เกิดจากการที่บริษัทฯทดรองจ่ายเงินแทนให้กับบริษัทผู้ว่าจ้างสำหรับค่าใช้จ่ายที่เกี่ยวกับการดำเนินคดีต่างๆ
    ค่าประเมินทรัพย์สิน ค่าเบี้ยประกันภัย ค่าที่ปรึกษาทางกฎหมาย
    ซึ่งบริษัทฯจะเรียกชำระคืนจากผู้ว่าจ้างทุกสิ้นเดือน

หมายเหตุ 2. ข้อตกลงเช่นเดียวกับพอร์ตที่ 3 ยกเว้น Incentive Fee หรือ Cash
Collection Fee ที่บริษัทฯได้รับค่าธรรมเนียมดังกล่าวเป็นสัดส่วนร้อยละของเงินที่ได้รับจากลูกหนี้
และ/หรือขายหลักประกัน ภายหลังจากหักค่าใช้จ่ายที่เกี่ยวข้องกับลูกหนี้ที่เกิดขึ้นทั้งหมดแล้ว
ยกเว้นจะไม่มีการหักค่าใช้จ่ายดำเนินงานของ บบส.สตาร์
ทั้งนี้เพื่อให้เป็นการง่ายต่อการบันทึกรายได้ให้เข้าใจตรงกันจึงใช้เรียกรายได้ในแต่ละประเภทตามที่ได้เรียกเก็บจาก
SAM ซึ่งได้แก่การบันทึกรายได้เป็น 3 ประเภทคือ Cash Collection Fee, Base Fee และ
Third Party Servicing Expense

สำหรับการรับจ้างบริหารสินทรัพย์ด้อยคุณภาพพอร์ตที่ 3 ให้กับบบส.เอแคป เป็นเวลา 3 เดือนกว่าๆ
คือตั้งแต่กลางเดือนสิงหาคม ถึงสิ้นเดือนธันวาคม 2549 ที่ผ่านมา บริษัทฯ
สามารถเรียกเก็บชำระหนี้ได้แล้วประมาณ 117 ล้านบาท
โดยแบ่งออกเป็นการชำระหนี้จากการปรับโครงสร้างหนี้ประมาณ 69 ล้านบาท
และจากการขายทรัพย์สินประมาณ 48 ล้านบาท ในขณะที่กองสินทรัพย์พอร์ตที่ 4
ซึ่งรับจ้างบริหารให้กับบบส.สตาร์ ตั้งแต่ต้นปีที่ผ่านมา
บริษัทฯสามารถเรียกเก็บชำระหนี้ได้แล้วประมาณ 251 ล้านบาท
โดยเป็นการชำระหนี้จากการปรับโครงสร้างหนี้ได้แล้วประมาณ 230 ล้านบาท
และจากการขายทอดทรัพย์สินประมาณ 21 ล้านบาท

นอกจากนี้บบส.เอแคป ซึ่งเป็นผู้บริหารกองสินทรัพย์พอร์ตที่ 1 และ 2 ซึ่งเป็นลูกหนี้นิติบุคคลรายใหญ่
บบส.เอแคป สามารถเจรจาและรับชำระหนี้จากลูกหนี้รายหนึ่งเป็นจำนวนเงินประมาณ 45 ล้านบาท
ได้แล้ว ส่วนลูกหนี้อีกรายได้ปรับโครงสร้างหนี้ด้วยการเข้าสู่แผนฟื้นฟูกิจการไปแล้ว
และจะมีการชำระหนี้ตามเงื่อนไขของแผนฟื้นฟูกิจการต่อไป ในขณะที่ลูกหนี้รายอื่นๆ
อยู่ในระหว่างการเจรจา เพื่อเข้าสู่ขั้นตอนการปรับโครงสร้างหนี้ต่อไป

3.2 การตลาดและภาวะการแข่งขัน

  3.2.1 การตลาด

  กลยุทธ์ในการแข่งขันและช่องทางการจำหน่าย

-   ธุรกิจที่ปรึกษาทางการเงินและวาณิชธนกิจ

บริษัทฯให้ความสำคัญด้านคุณภาพและบริการ ตลอดจนการสร้างความสัมพันธ์กับลูกค้า
ซึ่งถือเป็นหัวใจสำคัญของการให้บริการที่ปรึกษาทางการเงินของบริษัทฯ
ซึ่งทำให้บริษัทฯเป็นที่ยอมรับจากทั้งลูกค้าและเจ้าหนี้ โดยบริษัทฯ ได้แบ่งกลุ่มลูกค้าออกเป็น 2
กลุ่มในการทำการตลาด คือ

กลุ่มลูกค้าเดิม คือ กลุ่มลูกค้าที่เคยใช้บริการของบริษัทฯแล้ว
ทำให้มีความคุ้นเคยและเชื่อมั่นในคุณภาพบริการของบริษัทฯ ดังนั้นบริษัทฯ
จึงมีการติดต่อลูกค้ากลุ่มนี้เป็นระยะ โดยมีวัตถุประสงค์ที่จะรักษาความสัมพันธ์ที่ดี
ซึ่งทำให้มีโอกาสที่จะได้รับงานอื่นเพิ่มเติมจากกลุ่มลูกค้าเดิมหรือจากธุรกิจอื่นของกลุ่มลูกค้า
ตลอดจนได้รับการแนะนำลูกค้าใหม่ให้แก่บริษัทฯ

กลุ่มลูกค้าใหม่ คือ กลุ่มลูกค้าที่มีความต้องการให้บริการที่ปรึกษาทางการเงิน ซึ่งบริษัทฯ
จะรวบรวมรายชื่อบริษัทต่างๆ ที่มีศักยภาพจากฐานข้อมูลต่างๆ หรือจากการติดตามข่าวต่างๆ
และพยายามอาศัยความสัมพันธ์ของบริษัทฯที่มีอยู่ เพื่อนำเสนอบริการของบริษัทฯ
ต่อกลุ่มลูกค้าเป้าหมาย

ลูกค้าของบริษัทฯส่วนใหญ่มาจากการแนะนำของลูกค้าเดิม หรือ
จากบุคคลที่ผู้บริหารบริษัทฯมีความสัมพันธ์ด้วย
ดังนั้นเมื่อบริษัทฯได้มีโอกาสเสนองานและคุณสมบัติของบริษัทฯต่อลูกค้า
บริษัทฯจะมีโอกาสสูงที่จะได้รับการคัดเลือกให้เป็นผู้ให้บริการ

-   ธุรกิจให้บริการบริหารสินทรัพย์ด้อยคุณภาพ

บริษัทฯอาศัยจุดแข็งในการแข่งขันคือ

-   เป็นผู้ให้บริการที่เป็นอิสระ ไม่เป็นบริษัทในเครือของสถาบันการเงินใด
    จึงไม่มีปัญหาความขัดแย้งทางผลประโยชน์กับลูกค้าต่างๆ

-   มีบุคลากรที่มีคุณภาพและมีประสบการณ์

-   มีระบบและโครงสร้างที่มีประสิทธิภาพและมีความโปร่งใสตรวจสอบได้
    มีการควบคุมภายในที่มีประสิทธิภาพ

-   มีระบบคอมพิวเตอร์ และสารสนเทศที่มีประสิทธิภาพสูง
    และสามารถเชื่อมโยงระบบคอมพิวเตอร์กับลูกค้าเพื่อให้สามารถตรวจสอบสถานะบัญชีต่างๆได้

-   มีศูนย์บริการและเครือข่ายสำนักงานประสานงานลูกหนี้ครอบคลุมทั่วประเทศ ทั้งหมด 5 ศูนย์
    ได้แก่ ศูนย์จังหวัดเชียงใหม่ ศูนย์จังหวัดนครสวรรค์ ศูนย์จังหวัดขอนแก่น
    ศูนย์จังหวัดสุราษฎร์ธานี ศูนย์หาดใหญ่ โดยที่ศูนย์ต่างๆเหล่านี้จะมีพนักงานประจำ 2
    ท่านซึ่งจะสามารถเจรจากับลูกหนี้เบื้องต้นได้ระดับหนึ่งเกี่ยวกับเงื่อนไขในการรับชำระหนี้
    และทำหน้าที่ประสานงานด้านศาลและทนายความในพื้นที่ใกล้เคียง
    ตลอดจนช่วยอำนวยให้ความสะดวกแก่ลูกหนี้และให้คำปรึกษาหารือเพื่อช่วยเหลือลูกหนี้แก้ไขปัญหาต่างๆ
    และนำผลสรุปรายงานต่อ Asset Manager
    ที่สำนักงานใหญ่เพื่อทำการขออนุมัติต่อคณะทำงานต่อไป
    โดยเจ้าหน้าที่ประจำศูนย์แต่ละแห่งจะไม่มีอำนาจโดยตรงในการตัดสินใจในการอนุมัติรายการใดๆ
    ของลูกหนี้

  นโยบายราคา

โดยทั่วไปบริษัทฯกำหนดราคาค่าธรรมเนียมวิชาชีพโดยพิจารณาปริมาณงาน ความยากง่าย
และจำนวนบุคลากรที่เกี่ยวข้องเป็นหลัก ประกอบกับการพิจารณาราคาตลาดที่ผู้ให้บริการรายอื่นเสนอ
สำหรับลูกค้าปรับโครงสร้างหนี้
บริษัทฯจะคำนึงความสามารถในการสร้างกระแสเงินสดของลูกค้าด้วย
รวมทั้งพิจารณาขนาดมูลค่าโครงการด้วย

  กลุ่มลูกค้าเป้าหมาย

-   ธุรกิจที่ปรึกษาทางการเงินและวาณิชธนกิจ

กลุ่มลูกค้าเป้าหมายของบริษัทฯได้แก่ผู้ประกอบการทั่วไป ทั้งรายเล็กและรายใหญ่
แยกตามลักษณะงานที่บริษัทฯให้บริการ
ทั้งนี้รายได้ส่วนใหญ่ของบริษัทฯในปัจจุบันมาจากงานบริการปรับโครงสร้างหนี้ซึ่งในช่วงปี 2544
ถึงสิ้นสุดปี 2549 บริษัทฯมีลูกค้าและมูลค่าโครงการซึ่งได้ทำสำเร็จไปแล้วบางส่วน ดังนี้

ผลงานบางส่วนในการให้บริการที่ปรึกษาทางการเงินและวาณิชธนกิจของบริษัทฯ และบริษัทย่อย

ซึ่งดำเนินการครบถ้วนตามสัญญาการให้บริการเรียบร้อยแล้ว ณ วันที่ 31 ธันวาคม 2549
สรุปได้ดังนี้

+-----+-----+----------+--------------------+------+-----+----------+
| ล   | ผู้ให้ | ปร       | งานที่ให้บริการ        | ระย  |     | มูลหนี้ /   |
| ำดับ |     | ะเภทธุรกิจ |                    | ะเวล |     | เง       |
|     | บร  |          |                    | าให้บ |     | ินทุนที่จัดหา |
|     | ิการ | ลูกค้า     |                    | ริการ |     | *        |
|     |     |          |                    |      |     | (ล้านบาท) |
+-----+-----+----------+--------------------+------+-----+----------+
|     |     |          |                    | เริ่ม  | ส   |          |
|     |     |          |                    |      | ิ้นสุด |          |
+-----+-----+----------+--------------------+------+-----+----------+
| 1   | A   | คอมพ     | ปรับปรุงโครงสร้างหนี้   | 2544 | 2   | 2,400    |
|     | CAP | ิวเตอร์และ |                    |      | 545 |          |
|     |     |          | จัดหาการลงทุน        |      |     | 400      |
|     |     | อีเ       |                    |      |     |          |
|     |     | ลคทรอนิคส์ |                    |      |     |          |
+-----+-----+----------+--------------------+------+-----+----------+
| 2   | A   | เ        | ที่ปรึกษ              | 2544 | 2   | 1,040    |
|     | CAP | ฟอร์นิเจอร์ | าผู้บริหารแผนฟื้นฟูกิจการ |      | 545 |          |
|     |     |          |                    |      |     | 100      |
|     |     |          | จัดหาการลงทุน        |      |     |          |
+-----+-----+----------+--------------------+------+-----+----------+
| 3   | AIP | อสัง      | ผู้ทำแผนแ            | 2544 | 2   | 17,000   |
|     |     | หาริมทรัพย์ | ละบริหารแผนฟื้นฟูกิจการ |      | 548 |          |
+-----+-----+----------+--------------------+------+-----+----------+
| 4   | A   | โ        | ปรับโครงสร้างหนี้และ   | 2545 | 2   | 516      |
|     | CAP | ทรคมนาคม |                    |      | 546 |          |
|     |     |          | ที่ปรึกษ              |      |     |          |
|     |     |          | าผู้บริหารแผนฟื้นฟูกิจการ |      |     |          |
+-----+-----+----------+--------------------+------+-----+----------+
| 5   | A   | อสัง      | ปรับปรุงโครงสร้างหนี้   | 2545 | 2   | 1,500    |
|     | CAP | หาริมทรัพย์ |                    |      | 546 |          |
+-----+-----+----------+--------------------+------+-----+----------+
| 6   | A   | ว        | ปรับปรุงโครงสร้างหนี้   | 2545 | 2   | 1,400    |
|     | CAP | ัสดุก่อสร้าง |                    |      | 546 |          |
+-----+-----+----------+--------------------+------+-----+----------+
| 7   | A   | ว        | ปรับปรุงโครงสร้างหนี้   | 2545 | 2   | 700      |
|     | CAP | ัสดุก่อสร้าง |                    |      | 546 |          |
|     |     |          | จัดหาการลงทุน        |      |     | 167      |
+-----+-----+----------+--------------------+------+-----+----------+
| 8   | A   | สิ่งทอ     | ปรับปรุงโครงสร้างหนี้   | 2545 | 2   | 18,000   |
|     | CAP |          |                    |      | 546 |          |
+-----+-----+----------+--------------------+------+-----+----------+
| 9   | AIP | หม้อ      | ปรับปรุงโครงสร้างหนี้   | 2545 | 2   | 1,650    |
|     |     | แปลงไฟฟ้า | ผู้ทำแผนฟื้นฟู          |      | 547 |          |
|     |     |          |                    |      |     | 400      |
|     |     |          | กิจการ              |      |     |          |
|     |     |          | /ผู้บริหารแผนฟื้นฟูกิจการ |      |     |          |
|     |     |          |                    |      |     |          |
|     |     |          | จัดหาการลงทุน        |      |     |          |
+-----+-----+----------+--------------------+------+-----+----------+

+-----+-----+------------+----------------+------+------+----------+
| ล   | ผู้ให้ | ประเภทธุรกิจ | งานที่ให้บริการ    | ระย  |      | มูลหนี้ /   |
| ำดับ |     |            |                | ะเวล |      | เง       |
|     | บร  | ลูกค้า       |                | าให้บ |      | ินทุนที่จัดหา |
|     | ิการ |            |                | ริการ |      | *        |
|     |     |            |                |      |      | (ล้านบาท) |
+-----+-----+------------+----------------+------+------+----------+
|     |     |            |                | เริ่ม  | สิ้นสุด |          |
+-----+-----+------------+----------------+------+------+----------+
| 10  | A   | อาห        | ปร             | 2545 | 2547 | 3,986    |
|     | CAP | ารทะเลบรรจุ | ับปรุงโครงสร้างหนี้ |      |      |          |
|     |     |            |                |      |      | 600      |
|     |     | กระป๋อง     | จัดหาการลงทุน    |      |      |          |
+-----+-----+------------+----------------+------+------+----------+
| 11  | A   | อาห        | ปร             | 2545 | 2547 | 1,600    |
|     | CAP | ารทะเลบรรจุ | ับปรุงโครงสร้างหนี้ |      |      |          |
|     |     |            |                |      |      | 600      |
|     |     | กระป๋อง     | จัดหาการลงทุน    |      |      |          |
+-----+-----+------------+----------------+------+------+----------+
| 12  | A   | เ          | ปร             | 2546 | 2546 | 416      |
|     | CAP | ครื่องใช้ไฟฟ้า | ับปรุงโครงสร้างหนี้ |      |      |          |
+-----+-----+------------+----------------+------+------+----------+
| 13  | A   | รับ         | ที่ปรึกษาผู้บ       | 2546 | 2547 | 1,100    |
|     | CAP | เหมาก่อสร้าง | ริหารแผนฟื้นฟูกิจกา |      |      |          |
|     |     |            | รในการแก้ไขแผนฯ |      |      |          |
+-----+-----+------------+----------------+------+------+----------+
| 14  | A   | อ          | ปร             | 2547 | 2548 | 66,000   |
|     | CAP | สังหาริมทรัพย์ | ับปรุงโครงสร้างหนี้ |      |      |          |
|     |     |            | และ            |      |      |          |
|     |     |            |                |      |      |          |
|     |     |            | ที่ปรึกษา         |      |      |          |
|     |     |            | ผู้ทำแผนฟื้นฟูกิจการ |      |      |          |
+-----+-----+------------+----------------+------+------+----------+
| 15  | AIP | นำเข       | ปรับโครงสร้างหนี้  | 2547 | 2548 | 700      |
|     |     | ้าและจำหน่าย |                |      |      |          |
|     |     |            | จัดหาการลงทุน    |      |      | 300      |
|     |     | เคมีภัณฑ์     |                |      |      |          |
+-----+-----+------------+----------------+------+------+----------+
| 16  | A   | น้ำยางพารา  | สอบทานก        | 2547 | 2549 | n.a.     |
|     | CAP |            | ระแสเงินสดกิจการ |      |      |          |
+-----+-----+------------+----------------+------+------+----------+
| 17  | A   | เลนส์       | ระดมทุนก่อนการ   | 2547 | 2549 | 200      |
|     | CAP | แ          | เสนอขายหลักทรัพย์ |      |      |          |
|     |     | ละแว่นสายตา | (PP)           |      |      | 200      |
|     |     |            |                |      |      |          |
|     |     |            | การนำหลักท      |      |      |          |
|     |     |            | รัพย์เข้าจดทะเบียน |      |      |          |
|     |     |            | (IPO)          |      |      |          |
+-----+-----+------------+----------------+------+------+----------+
| 18  | A   | ห          | จัดหาการลงทุน    | 2548 | 2549 | 1,680    |
|     | CAP | ม้อแปลงไฟฟ้า |                |      |      |          |
+-----+-----+------------+----------------+------+------+----------+
| 19  | A   | ส          | ระ             | 2548 | 2548 | 50,000   |
|     | CAP | ถาบันการเงิน | ดมทุนเสนอขายหุ้นกู้ |      |      |          |
+-----+-----+------------+----------------+------+------+----------+
| 20  | AIP | ผลไม       | ปรับโครงสร้างหนี้  | 2548 | 2549 | 1,100    |
|     |     | ้บรรจุกระป๋อง |                |      |      |          |
|     |     |            | จัดหาการลงทุน    |      |      | 400      |
+-----+-----+------------+----------------+------+------+----------+
| รวม |     |            |                |      |      | 174,155  |
+-----+-----+------------+----------------+------+------+----------+

  หมายเหตุ : * มูลค่าโครงการ เท่ากับ ขนาดของหนี้ที่ทำการปรับโครงสร้าง
  หรือขนาดของเงินทุนที่จัดหา

สำหรับในปี 2549
บริษัทฯและบริษัทย่อยดำเนินนโยบายที่จะเพิ่มรายได้จากบริการส่วนอื่นนอกเหนือจากการปรับโครงสร้างหนี้
และมีลูกค้าอยู่ระหว่างดำเนินการ บางส่วนดังนี้

ผลงานบางส่วนในการให้บริการที่ปรึกษาทางการเงินและวาณิชธนกิจของบริษัทฯและบริษัทย่อย

ที่กำลังอยู่ระหว่างดำเนินการตามสัญญาการให้บริการ ณ วันที่ 31 ธันวาคม 2549 สรุปได้ดังนี้

+-----+---------+---------------+----------------+------+-----------+
| ล   | ผู้ให้     | ประเภทธุรกิจ    | งานที่ให้บริการ    | ปีที่เ  | มูลหนี้ /    |
| ำดับ |         |               |                | ริ่มให้ | เ         |
|     | บริการ   |               |                |      | งินทุนที่จัดหา |
|     |         |               |                | บ    | *         |
|     |         |               |                | ริการ | (ล้านบาท)  |
+-----+---------+---------------+----------------+------+-----------+
| 1.  | ACAP    | หม้อแปลงไฟฟ้า   | ที่ปร            | 2549 | n.a.      |
|     |         |               | ึกษาโครงการทั่วไป |      |           |
+-----+---------+---------------+----------------+------+-----------+
| 2.  | ACAP    | พลังงานปิโตรเคมี | จัดหาการลงทุน    | 2549 | 30,000    |
+-----+---------+---------------+----------------+------+-----------+
| 3   | AIP     | ชิ้น            | ที่ปรึกษา         | 2549 | 2,200     |
|     |         | ส่วนเครื่องจักรกล | ผู้ทำแผนฟื้นฟูกิจการ |      |           |
|     |         |               |                |      | 500       |
|     |         |               | จัดหาการลงทุน    |      |           |
+-----+---------+---------------+----------------+------+-----------+
| 4.  | AIP     | อาหาร         | ผู้ทำแผนและบร    | 2549 | 11,000    |
|     |         |               | ิหารแผนฟื้นฟูกิจการ |      |           |
+-----+---------+---------------+----------------+------+-----------+
| 5.  | ACAP    | อิเล็คทรอนิคส์    | ที่ปรึกษา         | 2549 | 1,700     |
|     |         |               | ผู้ทำแผนฟื้นฟูกิจการ |      |           |
|     |         |               |                |      | 560       |
|     |         |               | จัดหาการลงทุน    |      |           |
|     |         |               |                |      | n.a.      |
|     |         |               | สอบทานก        |      |           |
|     |         |               | ระแสเงินสดกิจการ |      |           |
+-----+---------+---------------+----------------+------+-----------+
| 6.  | ACAP    | เครื่องใช้ไฟฟ้า   | ปรับโครงสร้างหนี้  | 2549 | 430       |
|     |         |               |                |      |           |
|     |         |               | จัดหาการลงทุน    |      | 180       |
+-----+---------+---------------+----------------+------+-----------+
| 7.  | ACAP    | อาหาร         | ปรับโครงสร้างหนี้  | 2549 | 1,100     |
|     |         |               |                |      |           |
|     |         |               | จัดหาการลงทุน    |      | 780       |
+-----+---------+---------------+----------------+------+-----------+
| รวม |         |               |                |      | 48,450    |
+-----+---------+---------------+----------------+------+-----------+

หมายเหตุ : * มูลค่าโครงการ เท่ากับ ขนาดของหนี้ที่ทำการปรับโครงสร้าง
หรือขนาดของเงินทุนที่จัดหา

-   ธุรกิจให้บริการบริหารสินทรัพย์ด้อยคุณภาพ

กลุ่มลูกค้าสำหรับธุรกิจนี้ ได้แก่
สถาบันการเงินหรือบริษัท/องค์กรบริหารสินทรัพย์ซึ่งต้องการว่าจ้างผู้เชี่ยวชาญภายนอกมาบริหารสินทรัพย์ด้อยคุณภาพของตน
(Outsourcing) เพื่อลดต้นทุน เนื่องจากผู้เชี่ยวชาญจะมีความพร้อมทั้งด้านบุคลากรและระบบ

ผลงานด้านการบริหารสินทรัพย์ด้อยคุณภาพ ที่ได้รับมอบหมายตามสัญญา ณ 31 ธันวาคม 2549

+-----+---------------+----------------------+-----+------+---------+
| ล   | ผู้ว่าจ้าง /      | ผู้รับจ้างบริหาร          | ปีที่เ |      | มูลหนี้โ   |
| ำดับ | เจ้าของโครงการ |                      | ริ่มใ |      | ครงการ¹ |
|     |               |                      | ห้บร |      | (       |
|     |               |                      | ิการ |      | ล้านบาท) |
+-----+---------------+----------------------+-----+------+---------+
|     |               |                      | เริ่ม | สิ้นสุด |         |
+-----+---------------+----------------------+-----+------+---------+
| 1   | บริษัท          | บริษัท เอแคป แอ๊ดไวเซอรี่ | 2   | 2550 | 33,000  |
|     | บริหารสินทรัพย์   | จำกัด (มหาชน)         | 547 |      |         |
|     |               |                      |     |      |         |
|     | สุขุมวิท จำกัด    |                      |     |      |         |
|     | (SAM)         |                      |     |      |         |
+-----+---------------+----------------------+-----+------+---------+
| 2   | บริษัท          | บริษัท บริหารสินทรัพย์     | 2   | 2552 | 289     |
|     | บริหารสินทรัพย์   | เอแคป จำกัด           | 549 |      |         |
|     |               |                      |     |      |         |
|     | เอแคป จำกัด    |                      |     |      |         |
+-----+---------------+----------------------+-----+------+---------+
| 3   | บริษัท          | บริษัท บริหารสินทรัพย์     | 2   | 2552 | 364     |
|     | บริหารสินทรัพย์   | เอแคป จำกัด           | 549 |      |         |
|     |               |                      |     |      |         |
|     | เอแคป จำกัด    |                      |     |      |         |
+-----+---------------+----------------------+-----+------+---------+
| 4   | บริษัท          | บริษัท เอแคป แอ๊ดไวเซอรี่ | 2   | 2552 | 3,500²  |
|     | บริหารสินทรัพย์   | จำกัด (มหาชน)         | 549 |      |         |
|     |               |                      |     |      |         |
|     | เอแคป จำกัด    |                      |     |      |         |
+-----+---------------+----------------------+-----+------+---------+
| 5   | บริษัท          | บริษัท เอแคป แอ๊ดไวเซอรี่ | 2   | 2552 | 3,200   |
|     | บริหารสินทรัพย์   | จำกัด (มหาชน)         | 549 |      |         |
|     |               |                      |     |      |         |
|     | สตาร์ จำกัด     |                      |     |      |         |
+-----+---------------+----------------------+-----+------+---------+
| รวม |               |                      |     |      | 40,353  |
+-----+---------------+----------------------+-----+------+---------+

¹ มูลหนี้ตามบัญชี

² มูลหนี้ยังไม่สามารถสรุปได้แน่นอน มูลหนี้ดังกล่าวเป็นมูลหนี้ที่รับโอนเริ่มแรก

3.2.2 ภาวะอุตสาหกรรมและการแข่งขัน

อุตสาหกรรมการปรับโครงสร้างหนี้และบริหารสินทรัพย์ด้อยคุณภาพ

อุตสาหกรรมนี้อาจถือได้ว่าเป็นอุตสาหกรรมที่เกิดขึ้นมาใหม่
อันเป็นผลจากวิกฤติเศรษฐกิจของประเทศไทย เมื่อปี 2540-2541
ซึ่งได้ส่งผลกระทบที่สำคัญต่อโครงสร้างทางเศรษฐกิจการเงินของประเทศอยู่ 2 ประการต่อเนื่องกัน
คือ 1) ผู้ประกอบการธุรกิจส่วนใหญ่ ตลอดจนประชาชนที่ต้องตกงาน
ประสบปัญหาสภาพคล่องทางการเงิน ไม่สามารถชำระหนี้ได้
และจำนวนมากต้องเข้าสู่กระบวนการล้มละลายและ/หรือ ฟื้นฟูกิจการ 2)
เงินกู้ของบุคคลเหล่านั้นที่กู้ยืมมาจากสถาบันการเงินต่างๆ กลายเป็นเงินกู้ที่ไม่สามารถชำระได้
หรือค้างชำระ เป็นสินทรัพย์ด้อยคุณภาพของสถาบันการเงินต่างๆ หรือที่รู้จักกันโดยทั่วไปว่า NPL
ซึ่งส่งผลให้สถาบันการเงินต่างๆประสบปัญหาการดำเนินงานและขาดความน่าเชื่อถือ

รัฐบาลได้พยายามออกมาตรการต่างๆ เพื่อแก้ไขปัญหา
โดยมีนโยบายที่จะแยกหนี้เสียออกจากระบบธนาคาร และสนับสนุนให้ธนาคาร
จัดตั้งบริษัทบริหารสินทรัพย์ของตน (Asset Management Company) เพื่อโอนหนี้เสียมาบริหาร
รวมทั้งมีการแก้ไข พระราชบัญญัติล้มละลาย โดยเพิ่มกระบวนการฟื้นฟูกิจการ เข้าไปในระบบ
เพื่อเปิดโอกาสให้กิจการสามารถแก้ไขหนี้ได้รวดเร็วขึ้นโดยมีกฎหมายรองรับ
และสามารถฟื้นฟูกิจการขึ้นได้ กฎหมายสำคัญที่ภาครัฐออกมาในช่วงปี 2540-2544
เพื่อแก้ไขปัญหาหนี้ NPL ดังกล่าว (ไม่นับรวมกฎหมายจัดตั้งองค์การปฏิรูประบบสถาบันการเงิน
(ปรส.)) ทำให้เกิดองค์กรใหม่และกระบวนการแก้ปัญหาหนี้ขึ้นในระบบ ประกอบด้วย

-   พระราชกำหนดบรรษัทบริหารสินทรัพย์สถาบันการเงิน พ.ศ. 2540 ซึ่งมีสาระสำคัญให้จัดตั้ง
    บรรษัทบริหารสินทรัพย์สถาบันการเงิน หรือเรียกชื่อย่อเป็นทางการว่า บบส. หรือ AMC
    เพื่อรับโอนสินทรัพย์จากบริษัทเงินทุน หรือ
    บริษัทเงินทุนหลักทรัพย์ที่ถูกระงับการดำเนินกิจการตามคำสั่งของรัฐมนตรีว่าการกระทรวงการคลังในขณะนั้น
    หรือสินทรัพย์จากสถาบันการเงินอื่นที่กองทุนเพื่อการฟื้นฟูและพัฒนาระบบสถาบันการเงินเข้าถือหุ้นและมีอำนาจจัดการ
    มาบริหารจัดการ

-   พระราชกำหนดบริษัทบริหารสินทรัพย์ พ.ศ. 2541
    ซึ่งมีสาระสำคัญให้บริษัทสามารถจดทะเบียนเป็น “บริษัทบริหารสินทรัพย์”
    เพื่อซื้อหรือรับโอนสินทรัพย์ด้อยคุณภาพจากสถาบันการเงินมาเพื่อบริหารหรือจำหน่ายจ่ายโอนต่อไป
    โดย พ.ร.ก. นี้ จะให้ความคุ้มครองบริษัทบริหารสินทรัพย์
    ในการรับโอนสิทธิเรียกร้องและหลักประกันจากสถาบันการเงิน

-   พระราชบัญญัติล้มละลาย ปรับปรุงใหม่ พ.ศ. 2542 มีสาระสำคัญคือ
    เพิ่มเติมกระบวนการฟื้นฟูกิจการ โดยกำหนดให้มีผู้ทำแผนฟื้นฟูกิจการ
    และผู้บริหารแผนฟื้นฟูกิจการ มาจัดการธุรกิจและทรัพย์สินของลูกหนี้ภายใต้กระบวนการตาม
    พ.ร.บ. นี้

-   พระราชกำหนดบรรษัทบริหารสินทรัพย์ไทย พ.ศ. 2544 รัฐบาลออกพ.ร.ก. ฉบับนี้
    เพื่อเร่งให้ธนาคารและสถาบันการเงินดำเนินการโอนหนี้เสียออกจากระบบสถาบันการเงิน
    โดยมีสาระสำคัญคือให้จัดตั้งบรรษัทบริหารสินทรัพย์ไทย ขึ้น มีชื่อย่อเป็นทางการว่า บสท. หรือ
    TAMC เพื่อทำหน้าที่บริหารสินทรัพย์ด้อยคุณภาพที่รับโอนมา รวมทั้งปรับโครงสร้างหนี้
    โครงสร้างการจัดการของลูกหนี้ พ.ร.ก.
    นี้กำหนดให้สถาบันการเงินหรือบริษัทบริหารสินทรัพย์ที่รัฐถือหุ้นอยู่เกิน 50%
    โอนสินทรัพย์ด้อยคุณภาพตามที่กำหนดมายัง บสท. ภายในสิ้นปี 2543
    และสถาบันการเงินหรือบริษัทบริหารสินทรัพย์อื่น ก็สามารถโอนสินทรัพย์ด้อยคุณภาพให้แก่ บสท.
    ได้ ซึ่ง พ.ร.ก. นี้ ได้กำหนดราคาโอนไว้ชัดเจน
    รวมทั้งกำหนดวิธีการในการแบ่งปันผลกำไรและรับผิดชอบในผลขาดทุน
    ที่จะเรียกเก็บจากลูกหนี้ในอนาคต

ภาวะการณ์และกฎหมายดังกล่าว ได้ทำให้เกิดธุรกิจประเภทใหม่ขึ้น คือ
การให้บริการที่ปรึกษาแก่ลูกหนี้ในการปรับโครงสร้างหนี้ การจัดทำแผนและบริหารแผนฟื้นฟูกิจการ
และการเข้ารับเป็นผู้บริหารสินทรัพย์ด้อยคุณภาพ

โครงสร้างของอุตสาหกรรม

ผลของกฎหมายดังกล่าว ทำเกิดองค์กรและผู้ประกอบการขึ้นใหม่
ซึ่งอาจกล่าวได้ว่าโครงสร้างของอุตสาหกรรมนี้ มีผู้ที่เกี่ยวข้องอยู่ 3 ระดับ

ระดับที่หนึ่งคือ ลูกหนี้ ซึ่งกลายเป็น NPL ของสถาบันการเงิน
ลูกหนี้เหล่านี้มีความจำเป็นที่จะต้องเจรจากับเจ้าหนี้เพื่อทำการปรับโครงสร้างหนี้
บางรายสามารถทำเองได้ บางรายมีความยุ่งยากซับซ้อนจึงต้องการผู้เชี่ยวชาญมาให้คำปรึกษา
หลายรายเข้าสู่กระบวนการฟื้นฟูกิจการของศาลล้มละลายเพื่อให้สามารถดำเนินการได้โดยมีกฎหมายรองรับ
ซึ่งต้องมีการแต่งตั้งผู้ทำแผนและผู้บริหารแผนฟื้นฟูกิจการ ดังนั้นในส่วนนี้
ทำให้เกิดผู้ประกอบธุรกิจให้บริการที่ปรึกษาในการปรับโครงสร้างหนี้เป็นวิชาชีพ
ซึ่งแต่ละรายอาจมีขอบเขตการให้บริการต่างกัน

สำหรับบริษัทฯและบริษัทย่อย (AIP) เป็นหนึ่งในผู้ให้บริการในส่วนนี้โดยมีบริการครบวงจร
ซึ่งรวมถึงการจัดหาแหล่งเงินทุนและอื่นๆ

ระดับที่สอง คือ เจ้าหนี้สถาบันการเงินผู้ให้กู้ ซึ่งส่วนใหญ่คือธนาคารทั้งของเอกชนและของรัฐ
ลูกหนี้ของธนาคารเหล่านี้ได้กลายเป็น NPL ธนาคารบางรายได้โอน NPL
บางส่วนให้แก่บริษัทบริหารสินทรัพย์ที่ตนจัดตั้งขึ้น หรือให้แก่ บบส. และ บสท. บางรายยังไม่ได้โอน
บางรายมีส่วนที่ยังไม่ได้โอนเหลืออยู่มาก บางรายมี NPL เกิดขึ้นใหม่ หรือมี NPL
ที่บรรลุข้อตกลงไปแล้วกลับมาเป็น NPL อีก (Re-entry NPL) เจ้าหนี้เหล่านี้
ส่วนมากมีการจัดตั้งหน่วยงานพิเศษขึ้นใหม่เพื่อบริหารจัดการ NPL ที่ไม่ได้โอนออก
แต่การบริหารติดตาม NPL ที่เป็นลูกหนี้รายย่อยให้มีประสิทธิภาพจะมีค่าใช้จ่ายสูง
รวมทั้งต้องใช้บุคลากรจำนวนมาก การบริหารติดตามหนี้รายย่อยเหล่านี้
จึงมีแนวโน้มที่จะว่าจ้างผู้เชี่ยวชาญภายนอกมากขึ้น

ระดับที่สาม คือ บริษัท/องค์กรบริหารสินทรัพย์ ที่รับโอน NPL มาจากธนาคาร
ในระดับนี้บางรายได้รับโอน NPL มาจำนวนมากและมีบุคลากรไม่เพียงพอ ประกอบกับ NPL
ที่รับมาส่วนมากจะเป็นลูกหนี้รายย่อยซึ่งกระจายอยู่ทั่วประเทศ การบริหารติดตาม
ตลอดจนการฟ้องร้องบังคับคดี จึงมีค่าใช้จ่ายสูง บริษัทบริหารสินทรัพย์บางแห่ง
จึงว่าจ้างบุคคลภายนอกบริหาร

ดังนั้นในระดับที่สองและที่สามนี้ จึงมีผู้ประกอบการรับจ้างบริหาร NPL เกิดขึ้นและให้บริการ
โดยบริษัทฯได้รับคัดเลือกโดยวิธีประมูลตามระเบียบการจัดซื้อจัดจ้างและตั้งให้เป็นผู้บริหาร NPL
ให้แก่บริษัทบริหารสินทรัพย์สุขุมวิทจำกัด เมื่อเดือนกรกฎาคม 2547

แผนภาพแสดงโครงสร้างอุตสาหกรรม

ขนาดของตลาด และการแข่งขัน

ขนาดของตลาดการให้บริการปรับโครงสร้างหนี้และบริหารสินทรัพย์ด้อยคุณภาพนี้
มีขนาดตามสัดส่วนของปริมาณ NPL ที่มีในระบบโดยรวม

จากข้อมูลเบื้องต้นของธนาคารแห่งประเทศไทยที่ปรับปรุงล่าสุดเมื่อวันที่ 19 ธันวาคม 2549
ยังคงมียอดภาระสินเชื่อจัดชั้นต่ำกว่ามาตรฐาน (NPL) คงค้างในระบบสถาบันการเงิน
ซึ่งไม่รวมสำนักงานวิเทศธนกิจของธนาคารพาณิชย์ต่างประเทศ
และเงินให้สินเชื่อด้อยคุณภาพที่กองทุนฟื้นฟูและพัฒนาระบบสถาบันการเงินจะชดเชยให้หากเกิดความเสียหาย
ณ สิ้นสุดไตรมาส 3/2549 เป็นจำนวน 484,905 ล้านบาท คิดเป็น 8.19% ของยอดคงค้าง NPL
ทั้งระบบ ในจำนวนนี้มีทั้งลูกหนี้รายบุคคลและลูกหนี้ธุรกิจ ซึ่งบริษัทฯประเมินว่า
หนี้บางส่วนที่อาจมีสถานะเป็นหนี้ที่ทำการปรับหนี้เสร็จไปแล้วและอยู่ระหว่างผ่อนชำระ
บางส่วนอาจมีสถานะอยู่ระหว่างเจรจาหรืออยู่ระหว่างกระบวนการทางกฎหมาย
และบางส่วนอาจเป็น NPL ใหม่ หรือ Re-entry NPL ซึ่งจากข้อมูลของธนาคารแห่งประเทศไทย
ณ สิ้นสุดไตรมาส 3 ปี 2549 มียอด NPL ที่เพิ่มขึ้นมากกว่า 69,221 ล้านบาท โดยเป็น
Re-entry NPL จำนวน 21,744 ล้านบาท และภาคธุรกิจที่มียอด NPL
เพิ่มขึ้นมากที่สุดได้แก่ภาคธุรกิจอุตสาหกรรมมีจำนวน 25,620 ล้านบาท หรือคิดเป็น 37.01%
ของยอด NPL ที่เพิ่มขึ้น โดยเป็น NPL ที่ Re-Entry จำนวน 10,712 ล้านบาท เป็น NPL
ใหม่จำนวน 10,240 ล้านบาท รองลงมาคือภาคการพาณิชย์ จำนวน 13,573 ล้านบาท หรือคิดเป็น
19.61% ของยอด NPL ที่เพิ่มขึ้น โดยมี NPL ที่ Re-Entry จำนวน 4,037 ล้านบาท เป็น NPL
ใหม่จำนวน 8,547 ล้านบาท ตามรายละเอียดการเพิ่มขึ้นของ NPL ดังต่อไปนี้

  ------------------------ ------------- -------------- ---------- -------------
  ประเภทธุรกิจ               สิ้นสุดไตรมาส 3                            
                           ปี 2549                                  
                           (ล้านบาท)                                

                           จำนวนใหม่      Re-Entry       อื่นๆ        รวมยอดเพิ่มขึ้น

  1. การเกษตรประมงและป่าไม้  1,163         1,253          49         2,465

  2. เหมืองแร่และย่อยหิน       41            255            10         306

  3. ภาคอุตสาหกรรรม         10,240        10,712         4,668      25,620

  4. การก่อสร้าง             1,370         752            221        2,343

  5. การพาณิชย์              8,547         4,037          989        13,573

  6.                       3,844         73             1          3,918
  การธนาคารและธุรกิจการเงิน                                           

  7. ธุรกิจเกี่ยวกับอสังหาริมทรัพย์ 3,477         1,158          1,062      5,697

  8. การสาธารณูปโภค         635           576            20         1,231

  9. การบริการ              2,162         1,151          23         3,336

  10. การอุปโภคบริโภคส่วนบุคคล 8,318         1,776          614        10,708

  11. อื่นๆ                  14            1              9          24

  รวม                      39,811        21,744         7,666      69,221
  ------------------------ ------------- -------------- ---------- -------------

หมายเหตุ ข้อมูลการเพิ่มขึ้นของ NPL
ไม่รวมสนง.วิเทศธนกิจของธนาคารพาณิชย์ต่างประเทศและบริษัทเครดิตฟองซิเอร์

ธุรกิจปรับโครงสร้างหนี้ จัดทำแผนและบริหารแผนฟื้นฟูกิจการ

ปริมาณของหนี้ในส่วนที่ยังปรับหนี้ไม่แล้วเสร็จสมบูรณ์ จะเป็นตลาดสำหรับธุรกิจการปรับโครงสร้างหนี้
จัดทำแผนและบริหารแผนฟื้นฟูกิจการ
ซึ่งในการจัดทำแผนและบริหารแผนฟื้นฟูกิจการตามกระบวนการของศาลล้มละลายนั้น
ศาลมีอำนาจแต่งตั้งผู้ใดเป็นผู้ทำแผนในคดีนั้นๆก็ได้
ซึ่งบางส่วนลูกหนี้เดิมหรือเจ้าหนี้จะขอเป็นผู้ทำแผนและผู้บริหารแผน
บางส่วนผู้ให้บริการวิชาชีพจะเป็นผู้ทำแผนและบริหารแผน
ผู้ทำแผนและผู้บริหารแผนที่ดำเนินการเป็นธุรกิจวิชาชีพ
จะสามารถเป็นผู้ทำแผนและผู้บริหารแผนได้ในทุกคดี
โดยจะต้องมีคุณสมบัติและได้รับใบอนุญาตจากสำนักฟื้นฟูกิจการของลูกหนี้ กรมบังคับคดี ซึ่ง ณ วันที่
31 ธันวาคม 2549 มีผู้ที่ได้รับอนุญาตอยู่ 9 รายรวมทั้งบริษัทย่อยของบริษัทฯ คือ AIP

บริษัทฯและบริษัทย่อย จัดว่าเป็นผู้ให้บริการรายใหญ่รายหนึ่ง ผู้ให้บริการที่ได้รับใบอนุญาตรายอื่นๆ
มีอาทิ บริษัท เนชั่นแนล แอ็ดไวเซอรี่ จำกัด (เดิมคือ บริษัท เฟอร์เรียร์ ฮอดจ์สัน จำกัด) บริษัท
เชอร์ชิลล์ ไพรซ์ แพลนเนอร์ จำกัด บริษัท ที่ปรึกษาธุรกิจ อินทนนท์ จำกัด เป็นต้น
ส่วนการปรับโครงสร้างหนี้นอกกระบวนการของศาลล้มละลายนั้น
ไม่มีข้อกำหนดคุณสมบัติของผู้ทำหน้าที่ที่ปรึกษาการปรับโครงสร้างหนี้
ที่ปรึกษารายใหญ่ที่น่าจะเป็นคู่แข่งของบริษัทฯ
ในปัจจุบันพบว่าส่วนใหญ่จะเป็นบริษัทที่ถือหุ้นจากต่างประเทศ
ในขณะที่บริษัทที่บริหารงานโดยคนไทยมีอยู่น้อยราย ซึ่งในด้านของการแข่งขันนั้น ปัจจุบันถือว่า
ยังไม่รุนแรง แต่การแข่งขันจะมีมากขึ้นสำหรับลูกค้าที่มีขนาดใหญ่ มีหนี้สินจำนวนมาก
เนื่องจากผู้ให้บริการมีโอกาสได้ค่าธรรมเนียมมากขึ้นและได้รับความน่าเชื่อถือเพิ่มมากขึ้นจากการมีลูกค้ารายใหญ่
บริษัทฯและบริษัทย่อย มีข้อได้เปรียบคือ มีบริการครบวงจร
มีชื่อเสียงเป็นที่ยอมรับจากทั้งเจ้าหนี้และลูกหนี้
และมีความสัมพันธ์กับธุรกิจหลายกลุ่มในการแนะนำลูกค้าให้บริษัทฯ

ธุรกิจให้บริการบริหารสินทรัพย์ด้อยคุณภาพ

ขนาดของตลาดของลูกค้าในส่วนนี้ ในปัจจุบันส่วนใหญ่ยังอาจจะอิงกับ
ปริมาณหนี้ที่อยู่ในสถานะฟ้องร้องดำเนินคดี หรือค้างชำระเป็นเวลานาน
ซึ่งการให้บริการจะครอบคลุมถึงการจัดการด้านการตลาดกับหลักประกันที่ยึดมาด้วย
ตลาดส่วนนี้ดังที่กล่าวแล้ว จะมาจากทั้งระบบสถาบันการเงินหรือธนาคารทั้งของรัฐและเอกชน
และจากบริษัทบริหารสินทรัพย์
ดังเช่นที่บริษัทฯได้รับการคัดเลือกโดยวิธีการประมูลตามระเบียบการจัดซื้อจัดจ้างให้เป็นผู้บริหารสินทรัพย์ด้อยคุณภาพจาก
SAM และอีกส่วนหนึ่งยังคงอยู่กับสถาบันการเงิน

จากข้อมูลเบื้องต้น NPL ของธนาคารแห่งประเทศไทย ณ สิ้นสุดไตรมาส 3 ปี 2549 ซึ่งมี NPL
รวม 484,905 ล้านบาทนั้น มี NPL ที่ได้ทำการปรับโครงสร้างหนี้
และมีการเจรจาปรับโครงสร้างหนี้สำเร็จด้วยวิธีอื่นๆในระหว่างช่วงเวลาดังกล่าว จำนวน 14,362
ล้านบาท และ 54,673 ล้านบาท ตามลำดับ รวม NPL
ที่ลดลงทั้งระบบในระหว่างช่วงเวลาดังกล่าวจำนวน 69,035 ล้านบาท
ซึ่งจะเห็นได้ว่าในระยะเวลาหลายปีข้างหน้าประเทศไทยจะยังมีปริมาณ NPL
อยู่ในระบบอีกพอสมควร

สำหรับการจ้างผู้อื่นบริหาร NPL นั้น ในช่วงที่ผ่านมาจนถึงปัจจุบัน มีผู้ลงทุนที่ซื้อสินทรัพย์ไปจากปรส.
รวมทั้งธนาคารเจ้าหนี้และบริษัทบริหารสินทรัพย์ของรัฐ ว่าจ้างผู้อื่นบริหาร ในตลาดปัจจุบัน
มีผู้ให้บริการบริหารหนี้แก่สถาบันการเงิน/องค์กรบริหารสินทรัพย์ต่างๆพอสรุปได้ดังนี้

  -------------------------------------- --------------------------------
  - บริษัทบริหารสินทรัพย์ กรุงเทพพาณิชย์ จำกัด     - บริษัทเงินทุน เกียรตินาคิน จำกัด
                                         (มหาชน)

  - บริษัทบริหารสินทรัพย์ เอ็น เอฟ เอส จำกัด     - บริษัทบริหารสินทรัพย์ แม็กซ์ จำกัด

  - บริษัทเงินทุน ทิสโก้ จำกัด (มหาชน)          - บริษัท พรีเมียร์ ซีเอ็มเอส จำกัด

  - บริษัทบริหารสินทรัพย์ สุขุมวิท จำกัด           - บริษัทบริหารสินทรัพย์ เพทาย จำกัด

  - บริษัท เอสซีบี แคปปิตอล เซอร์วิส จำกัด       - บริษัทบริหารสินทรัพย์ พลอย จำกัด

  - บริษัทบริหารสินทรัพย์ พญาไท จำกัด           - บริษัท บางกอกแคปปิตอล อัลไลแอนซ์
                                         จำกัด

  - บริษัท เอแคป แอ๊ดไวเซอรี่ จำกัด (มหาชน)    
  -------------------------------------- --------------------------------

โดยที่บริษัทเงินทุนหรือบริษัทบริหารสินทรัพย์ส่วนใหญ่เกือบทั้งหมดเป็นบริษัทที่จัดตั้งโดยสถาบันการเงินเพื่อรับบริหารหนี้ของสถาบันการเงินตนเองหรือผู้อื่น
บริษัทบริหารสินทรัพย์อิสระที่ไม่ขึ้นกับสถาบันการเงินใดๆ
ซึ่งน่าจะถือว่าเป็นคู่แข่งโดยตรงกับบริษัทฯจึงมีเพียง 2 ราย ได้แก่ บริษัท พรีเมียร์ ซีเอ็มเอส
จำกัด และบริษัท บางกอกแคปปิตอล อัลไลแอนซ์ จำกัด

ในด้านการแข่งขันนั้น บริษัทฯประเมินว่าจะมีการแข่งขันเพิ่มมากขึ้น
เนื่องจากจะมีผู้ให้บริการรายใหม่เข้ามาสู่ตลาดเพิ่มมากขึ้น
ในการเสนอตัวเพื่อรับคัดเลือกเป็นผู้บริหารสินทรัพย์ด้อยคุณภาพ ดังนั้น
บริษัทฯต้องทำการคัดเลือกแข่งขันกับผู้เสนอบริการอีกหลายราย
ซึ่งเป็นบางรายก็เป็นผู้ประกอบการรายใหม่ นอกจากนี้ พ.ร.ก. บริษัทบริหารสินทรัพย์
กำลังอยู่ระหว่างการแก้ไขเพิ่มเติมให้บริษัทบริหารสินทรัพย์สามารถรับจ้างบริหารสินทรัพย์ได้ด้วย
จากเดิมซึ่งมีข้อจำกัดให้ต้องรับโอนหรือซื้อสินทรัพย์ไปเท่านั้น หากกฎหมายนี้ได้รับการแก้ไขเสร็จ
ซึ่งยังไม่สามารถประมาณระยะเวลาได้ บริษัทบริหารสินทรัพย์ในปัจจุบันซึ่งรวมทั้ง บสท. และ บบส.
มีจำนวนทั้งสิ้น 18 ราย บางรายที่มีความพร้อมอาจจะเข้ามาสู่ตลาดให้บริการรับจ้างบริหาร
ซึ่งจะทำให้จำนวนผู้ให้บริการมีมากขึ้น การแข่งขันย่อมเพิ่มมากขึ้นด้วย

สำหรับปัจจัยสำคัญที่จะทำให้บริษัทฯประสบความสำเร็จในการแข่งขันในธุรกิจการบริหารสินทรัพย์ด้อยคุณภาพนั้นประกอบด้วย

1.  บริษัทฯมีบุคลากร ที่มีประสบการณ์ และความเข้าใจในการแก้ปัญหาหนี้สินด้อยคุณภาพ
    โดยจะต้องสามารถพิจารณาและตัดสินใจถึงการรักษาสมดุลระหว่างการแก้ไขปัญหาให้ลูกหนี้อย่างยั่งยืน
    ความรวดเร็วในการแก้ปัญหา และการลดความสูญเสียให้แก่สถาบันการเงิน
    บุคลากรที่มีประสบการณ์ของบริษัทฯสามารถอบรมและสร้างทีมงานใหม่ที่มีคุณภาพเพื่อรองรับงานใหม่ได้
    ตลอดจนสามารถทำงานทดแทนกันและจัดสรรบุคลากรให้เป็นหัวหน้าของทีมงานใหม่
    หากมีงานเพิ่มเติมในอนาคตได้

2.  ระบบเทคโนโลยีและสารสนเทศที่มีประสิทธิภาพในการบริหารและจัดการข้อมูลให้ทันต่อเหตุการณ์
    และมีมาตรฐานเดียวกันกับสถาบันการเงินโดยทั่วไป

3.  ความมุ่งมั่นในการเป็นผู้บริหารสินทรัพย์มืออาชีพที่สามารถให้ความมั่นใจแก่ผู้ว่าจ้าง
    ซึ่งครอบคลุมทั้งความสามารถและประสิทธิภาพในการบริหารงาน
    ความมั่นคงในอนาคตระยะยาวของธุรกิจของบริษัทฯ

4.  บริษัทฯเสนออัตราค่าบริการที่เป็นธรรม
    และสามารถลดต้นทุนในการบริหารสินทรัพย์ด้อยคุณภาพของผู้ว่าจ้างได้

ทิศทางหน่วยงานบริหาร NPL ของรัฐ และผลกระทบ

สำหรับบริษัทบริหารสินทรัพย์ของรัฐนั้น มี 6 ราย ที่จัดตั้งขึ้นเพื่อดำเนินการติดตามและแก้ไขปัญหาหนี้
NPL โดยเฉพาะ ได้แก่ บริษัทบริหารสินทรัพย์กรุงเทพพาณิชย์จำกัด (บสก. หรือ BAM)
บริษัทบริหารสินทรัพย์เพชรบุรีจำกัด (PAMC) บริษัทบริหารสินทรัพย์รัตนสินจำกัด (RAM)
บริษัทบริหารสินทรัพย์สุขุมวิทจำกัด (บสส. หรือ SAM) บรรษัทบริหารสินทรัพย์ไทย (บสท. หรือ
TAMC) และ บรรษัทบริหารสินทรัพย์สถาบันการเงิน (บบส. หรือ AMC)
โดยบริษัทบริหารสินทรัพย์เหล่านี้จะรับซื้อหรือรับโอนหนี้เสียมาจากธนาคารและสถาบันการเงินต่างๆเพื่อมาบริหารจัดการโดยเฉพาะ
เพื่อให้เกิดประสิทธิภาพมากกว่าที่ธนาคารหรือสถาบันการเงินจะเป็นผู้ดำเนินงานเอง
เนื่องจากธนาคารและสถาบันการเงินเหล่านั้นมีธุรกรรมด้านอื่นๆ ที่ต้องคอยดูแลอยู่
ทำให้การติดตามและบริหารหนี้อาจไม่มีประสิทธิภาพที่เพียงพอ
โดยที่บริษัทบริหารสินทรัพย์เหล่านี้สามารถที่จะดำเนินงานด้วยตัวเอง
หรือว่าจ้างให้ผู้บริหารเอกชนภายนอกมารับจ้างบริหารก็ได้ อย่างเช่นที่กองทุนเพื่อการฟื้นฟูฯ
ได้มีการโอนกิจการและ NPL ของ PAMC ได้มาให้ SAM บริหาร ทำให้ SAM
ประกาศคัดเลือกผู้รับบริหาร NPL นอกจากนี้ทางรัฐบาลย้งมีแนวทางที่ต้องการเร่งให้การบริหาร
NPL ภายใต้หน่วยงานรัฐดำเนินการแล้วเสร็จภายใน 3 ปี และมีแนวคิดในการรวมศูนย์การบริหาร
NPL ของหน่วยงานรัฐ โดยตั้งเป้าไว้ว่าในปี 2550 จะให้มียอด NPL ทั้งระบบไม่เกิน 2%
เมื่อเทียบกับยอดสินเชื่อทั้งระบบของสถาบันการเงิน

แนวโน้มการเติบโต

จากการที่บริษัทฯมีข้อได้เปรียบและจุดแข็ง ในการให้บริการตามที่ได้กล่าวข้างต้น
นอกจากนี้บริษัทฯยังเชื่อว่า NPL เป็นสิ่งที่จะต้องมีเกิดขึ้นในระบบ
โดยเฉพาะกับประเทศที่มีอัตราการเติบโตทางเศรษฐกิจค่อนข้างสูง หรือกลุ่ม Emerging
countries เช่นประเทศในภูมิภาคอาเซียน รวมทั้ง อินเดีย จีน เกาหลี เป็นต้น ปริมาณของ NPL
ในประเทศไทยมีจำนวนมากพอและอาจจะมี NPL เพิ่มขึ้นจากแนวโน้มดอกเบี้ยที่สูงขึ้น
ซึ่งเพียงพอที่จะนำรายได้และการเติบโตมาสู่บริษัทฯ
รวมทั้งมีธุรกรรมอื่นที่เกี่ยวเนื่องกับการบริหารหนี้ ซึ่งจะเป็นโอกาสทางธุรกิจแก่บริษัทฯเช่นกัน

อุตสาหกรรมอื่นที่บริษัทฯให้บริการ

สำหรับธุรกิจด้านอื่นที่บริษัทฯให้บริการ
นอกเหนือจากการปรับโครงสร้างหนี้และการบริหารสินทรัพย์ด้อยคุณภาพ ได้แก่
ที่ปรึกษาทางการเงินในการจัดหาแหล่งเงินทุน ทั้งด้านการหาวงเงินสินเชื่อ การจัดหานักลงทุน
การควบรวมกิจการ
ซึ่งส่วนหนึ่งเป็นงานต่อเนื่องจากการให้บริการที่ปรึกษาทางการเงินในการปรับโครงสร้างหนี้
งานให้บริการที่ปรึกษาทางการเงินในการออกและเสนอขายหลักทรัพย์
และงานให้บริการที่ปรึกษาทางการเงินอื่นๆ

ในส่วนของงานที่ปรึกษาทางการเงินในการออกและเสนอขายหลักทรัพย์นั้น ปี 2549 ที่ผ่านมาบริษัทฯ
มีลูกค้า 1 รายที่ประสบความสำเร็จในการออกและเสนอขายหุ้นสามัญที่ออกใหม่ต่อประชาชนครั้งแรก
(IPO)
โดยในปีที่ผ่านมานับได้ว่าการระดมทุนในตลาดทุนโดยผ่านตลาดหลักทรัพย์แห่งประเทศไทยมีสัดส่วนลดลงจากปีก่อนๆ
ถึงแม้ว่าเป็นปีสุดท้ายที่รัฐบาลมีมาตรการทางภาษีในการสนับสนุนธุรกิจที่เสนอขายหลักทรัพย์ที่ออกใหม่
สาเหตุเนื่องมาจากสภาพเศรษฐกิจของประเทศมีการชะลอตัวลง ความไม่มีเสถียรภาพทางการเมือง
ปัญหาการเพิ่มขึ้นของระดับราคาน้ำมันและค่าครองชีพ ปัญหาผู้ก่อการร้าย ผู้ประกอบธุรกิจหลายๆ
รายจึงต้องการรอดูนโยบายที่ชัดเจนของภาครัฐ และความสนใจของนักลงทุนทั่วไปก่อน

จากข้อมูลของสำนักงาน ก.ล.ต. ในปี 2545 - 2549
มีมูลค่าการเสนอขายหลักทรัพย์ให้กับประชาชนครั้งแรก (IPO)สรุปได้ดังนี้

  ------------------------------------- --------- --------- --------- --------- ----------
                                        ปี 2545    ปี 2546    ปี 2547    ปี 2548    ปี 2549 *

  มูลค่าเสนอขายหลักทรัพย์ให้กับประชาชนครั้งแรก   13,906    21,032    37,671    22,957    15,064
  (IPO) (ล้านบาท)                                                                
  ------------------------------------- --------- --------- --------- --------- ----------

  ที่มา : สำนักงานคณะกรรมการกำกับหลักทรัพย์และตลาดหลักทรัพย์

  * ข้อมูลเบี้องต้น

สำหรับแนวโน้มการแข่งขันของธุรกิจที่ปรึกษาทางการเงินในส่วนนี้
คาดว่าเมื่อสภาวะทางเศรษฐกิจของประเทศมีทิศทางที่ดีขึ้น
รัฐบาลมีนโยบายที่ชัดเจนในการสนับสนุนธุรกิจของประเทศ
ก็จะทำให้สภาพตลาดทุนของไทยกลับมาคึกคักอีกครั้ง
ซึ่งก็จะทำให้ธุรกิจที่ปรึกษาทางการเงินจะมีการแข่งขันที่รุนแรงขึ้นอีก
โดยในปัจจุบันนี้บริษัทหลักทรัพย์หลายแห่งหันมามุ่งเน้นธุรกิจที่ปรึกษาทางการเงินและ/หรือวาณิชธนกิจมากยิ่งขึ้น
เนื่องจากเป็นการเพิ่มรายได้ และสนับสนุนธุรกิจหลักทรัพย์ของตนเอง
รวมถึงการเพิ่มขึ้นของบริษัทที่ปรึกษาทางการเงินที่จัดตั้งขึ้นใหม่
โดยปัจจุบันมีผู้ประกอบการที่ปรึกษาทางการเงินที่ได้รับอนุญาตจากสำนักงาน ก.ล.ต. ณ วันที่ 31
ธันวาคม 2549 ทั้งสิ้น 72 ราย ความสามารถในการแข่งขันของธุรกิจที่ปรึกษาทางการเงินในส่วนนี้
จะขึ้นอยู่กับคุณภาพของบุคลากร ประสบการณ์ และความเชี่ยวชาญในการให้คำปรึกษาเป็นหลัก
บริษัทฯมีข้อเสียเปรียบเนื่องจาก
บริษัทฯไม่ได้เป็นบริษัทหลักทรัพย์ซึ่งมีฐานลูกค้าและมีใบอนุญาตประกอบธุรกิจหลักทรัพย์ประเภทการจัดจำหน่ายหลักทรัพย์เพื่อเสนอบริการรับประกันการจำหน่ายหุ้นให้แก่ลูกค้า
อย่างไรก็ตามการที่บริษัทฯมีความสัมพันธ์ที่ดีกับบริษัทหลักทรัพย์ที่ให้บริการรับประกันการจำหน่ายหุ้น
ก็จะทำให้บริษัทสามารถสร้างความเชื่อมั่นให้กับเจ้าของกิจการในการเสนอขายหลักทรัพย์ของตนได้

3.3 การจัดหาผลิตภัณฑ์และบริการ 

ปัจจุบันบริษัทฯและบริษัทย่อย มีผู้บริหารและทีมงานในสายงานที่ปรึกษาทางการเงินและวาณิชธนกิจ
ที่ล้วนแล้วแต่เป็นผู้ที่มีประสบการณ์ในธุรกิจวาณิชธนกิจและการเงินมาเป็นเวลากว่า 10 ปี
รวมทั้งยังมีสายสัมพันธ์ที่ดีต่อลูกค้า โดยมีผู้ได้รับวุฒิบัตรจากชมรมวาณิชธนกิจ
สำหรับการเป็นผู้ที่สอบผ่านหลักสูตรที่ปรึกษาทางการเงิน และสามารถปฏิบัติงาน
เป็นผู้ควบคุมการปฏิบัติงานจำนวน 3 ท่าน

ขั้นตอนหลักๆ ในการดำเนินงาน จะเริ่มต้นจากการศึกษาปัญหาของลูกค้า
รวมถึงศึกษากฎระเบียบที่เกี่ยวข้องต่าง ๆ
เพื่อหาแนวทางในการแก้ปัญหาให้กับลูกค้าตลอดจนให้คำแนะนำ สอบทานฐานะของกิจการ (Due
Diligence) โดยการสอบถามผู้บริหารและสอบทานเอกสาร
จัดเตรียมประมาณการทางการเงินหรือเอกสารที่เกี่ยวข้อง โดยการดำเนินงานจะรับผิดชอบเป็นทีม
และประสานงานกับหน่วยงานที่เกี่ยวข้อง (รายละเอียดของกระบวนการทำงานสำหรับแต่ละบริการ
บริษัทฯได้อธิบายไว้ในหัวข้อ 3.1 ลักษณะของผลิตภัณฑ์หรือบริการ)

สำหรับบุคลากรด้านการบริหารสินทรัพย์ด้อยคุณภาพนั้น
บริษัทฯมีทีมงานซึ่งมีประสบการณ์มาจากการทำงานให้บริหารNPL
ตั้งแต่เมื่อมีการประมูลซื้อสินทรัพย์จาก ปรส. ซึ่งมีความชำนาญในงานบริหาร NPLเป็นอย่างดี

3.4 งานที่ยังไม่ส่งมอบ

เนื่องจากลักษณะของงานที่ปรึกษาทางการเงินและวาณิชธนกิจจะเป็นงานต่อเนื่องที่จะต้องติดตามประสานงานไปจนกว่างานจะแล้วเสร็จ
ดังนั้นงานในปัจจุบันที่อยู่ระหว่างดำเนินการให้บริการ ถือเป็นงานที่ยังไม่ได้ส่งมอบของบริษัทฯ ซึ่ง ณ
วันที่ 31 ธันวาคม 2549 ยังคงมีงานให้บริการที่ปรึกษา
แบ่งตามลักษณะการให้บริการตามจำนวนลูกค้า ได้ดังต่อไปนี้

+----------------------+---------+----------------+-------------------+
| ประเภทการให้บริการ     | จำ      | คาดว่าจะแล้วเสร็จ | มูลหนี้ / เงินทุนที่จัดหา |
|                      | นวนงานท |                |                   |
|                      | ี่ให้บริการ |                | (ล้านบาท)          |
+----------------------+---------+----------------+-------------------+
| การปรับปรุงโครงสร้างหนี้  | 5       | 2550           | 16,430            |
+----------------------+---------+----------------+-------------------+
| การจัดหาแหล่งเงินทุน     | 5       | 2550-2551      | 32,020            |
+----------------------+---------+----------------+-------------------+
| อื่นๆ                  | 2       | 2550           | n.a.              |
+----------------------+---------+----------------+-------------------+
| รวม                  | 12      |                | 48,450            |
+----------------------+---------+----------------+-------------------+

  หมายเหตุ : ไม่รวมงานให้บริการบริหารสินทรัพย์ด้อยคุณภาพ